Κάποια περίεργα μικροπράγματα ~ Λευκός θόρυβος\nΚάποια περίεργα μικροπράγματα\nΠέμπτη, Φεβρουαρίου 14, 2008 The Motorcycle boy 38 γκολ αυτοί, σέντρα εμείς\nΕίναι κάτι μικροπράγματα, κάποια γεγονότα που δεν προσέχεις, δεν σε ενδιαφέρουν και πολύ -είναι κάτι βαρετά μικροπράγματα. Δεν έχεις άδικο –κι εγώ το ίδιο κάνω. Τι με νοιάζουν όσα δεν με αφορούν; Τι με κόφτουν όσα δεν είναι τόσο τρανταχτά, ώστε να παιχτούν εικοσάλεπτο από τα δελτία ειδήσεων; Θα σου δώσω ένα παράδειγμα γιατί μου αρέσει να το παίζω παραβολικός τύπος.\nΑυτές τις μέρες ψηφίζεται το νομοσχέδιο που προβλέπει την πλήρη αποδυνάμωση της Γενικής Γραμματείας Έρευνας και Τεχνολογίας. Μέσω της μεταβίβασης όλων των αποφασιστικών και χρηματοδοτικών αρμοδιοτήτων της σε μια Ανεξάρτητη Επιτροπή. Χρόνια το πάλευαν, διάφορες κυβερνήσεις –αυτοί όμως μοιάζει να τα καταφέρνουν. Θα φτιάξουν, λένε, μια Ανεξάρτητη Επιτροπή η οποία θα χειρίζεται και θα γνωμοδοτεί σε θέματα Έρευνας και Τεχνολογίας. Θα ανοίξουν τις χρηματοδοτήσεις γιατί, μέχρι τώρα, δεν ήταν εύκολη η πρόσβαση των Πανεπιστημιακών Ιδρυμάτων στις επιχορηγήσεις για Έρευνα και Τεχνολογία. Και η Γραμματεία; Εντάξει –εκεί θα μείνει, για να συντηρούν τα κατεψυγμένα λαχανικά.\nΚαι τι με νοιάζει; θα απορήσεις. Βουνό το δίκιο σου –αφού να φανταστείς, τις προάλλες είχα διαβάσει κάποιον παντογνώστη μπλόγκερ ο οποίος αναρωτιόταν τι στο διάολο μας χρειάζεται Υπηρεσία σχετικά με την Έρευνα και την Τεχνολογία. «Λες και έχουμε καμιά τεχνολογία δηλαδή!», εξοργιζόταν ο αποκαλυπτικός τυπάκος –λίγο ακόμα και θα το έριχνε στις καταγγελίες –«όργιο κατασπατάλησης πόρων αποτελεί η ύπαρξη της Γενικής Γραμματείας Έρευνας και Τεχνολογίας!» Μάλιστα.\nΝα ρωτήσω κάτι -ίντερνετ έχεις; Σίγουρα –αφού διαβάζεις αυτό το κείμενο … Ξέρεις σε ποιον χρωστάς την πλοήγησή σου στο δίκτυο; Στον ΟΤΕ; Σαφώς –έβαλε τις γραμμές. Στον πάροχό σου; Χμμ, ας πούμε. Όταν, λοιπόν, άρχισαν να δραστηριοποιούνται οι εταιρείες παροχής υπηρεσιών ίντερνετ, υπήρξε ένα προβληματάκι. Σου έφερναν το καλώδιο στο σπίτι και σε έπαιρναν από το χεράκι για το ταξίδι στον παγκόσμιο ιστό, αλλά, αν ήθελες να επικοινωνήσεις με τη διπλανή, ελληνική, εταιρεία παροχής υπηρεσιών –έπρεπε να πας μέσω Καλιφόρνιας, Ταϊλάνδης, με ενδιάμεση στάση στο Λονδίνο και τρέχα γύρευε. Βλέπεις, οι ελληνικές εταιρείες δεν είχαν καμιά διάθεση να συνεργαστούν μεταξύ τους προκειμένου να εξασφαλίσουν απευθείας επικοινωνία! Ευτυχώς που, χρόνια πριν, είχε στηθεί το δίκτυο ΑΡΙΑΔΝΗ και δούλευε μια χαρά, προκειμένου οι ερευνητές να έχουν δικτυακή πρόσβαση. Πάτησαν, που λες, οι ελληνικές εταιρείες σε μια «πόρτα» που τους παραχώρησε το συγκεκριμένο δίκτυο (είχε ήδη μετονομαστεί σε gr-net) και μπόρεσαν να επικοινωνήσουν μεταξύ τους –απευθείας. Σπουδαία τα λάχανα; Μπορεί –δεν ξέρω, εσύ να μου πεις. Αυτό που ξέρω είναι πως τα συγκεκριμένα «λάχανα» τα έφτιαξε ο ΔΗΜΟΚΡΙΤΟΣ και το ΙΤΕ. Ερευνητικοί φορείς είναι αυτοί –αν θυμάμαι καλά.\nΑλλά, οπωσδήποτε, την Forthnet την ξέρεις –σωστά; Η συγκεκριμένη εταιρεία, είναι αποτέλεσμα ενός επιτυχημένου πειράματος στον τομέα των «spin off». Είσαι ερευνητικό ίδρυμα (ας πούμε το ΙΤΕ), έχεις τεχνογνωσία, αλλά δεν μπορείς να βγεις στην παραγωγή –δεν είναι αυτή η δουλειά σου. Στήνεις μια εταιρεία, την βοηθάς στα πρώτα της βήματα και αυτή αναλαμβάνει να αγοράζει μόνο από σένα για συγκεκριμένο διάστημα. Βγάζεις λοιπόν τα χρήματα που έδωσες για να στηθεί η εταιρεία και μετά την πουλάς –για να χρηματοδοτήσεις την επιβίωση του Ιδρύματός σου. Αυτό, με απλά λόγια, έγινε με τη Forthnet. Υπάρχει τεχνολογία στην Ελλάδα; Όχι βέβαια! Ούτε για δείγμα!\nΤσιπούρες τρως; Ανοιχτής θάλασσας ή ιχθυοτροφείου; Τέλος πάντων –άκου μια ιστορία με ψαρικά. Πριν κάμποσα χρόνια ένας Γάλλος τρελός επιστήμονας έφτασε στην Ελλάδα. Ιχθυολόγος ή κάτι τέτοιο. Έψαχνε ένα μέρος με ιδανικές συνθήκες για τα πειράματά του –είχε γυρίσει ήδη τη μισή Ευρώπη. Βρήκε το μέρος στη θάλασσα έξω από το Ηράκλειο. Μετά, έψαξε στην πόλη για να βρει αν υπήρχε ίδρυμα θαλάσσιων ερευνών. Υπήρχε. Παρακάλεσε –«πάρτε με για επιστημονικό προσωπικό, θα σας φτιάχνω και ψαρόσουπες μούρλια». Οι Κρητικοί κουφάθηκαν –ο Γάλλος είχε δέκα μπαούλα διπλώματα –τι σκατά γύρευε στην περιοχή τους; Τον προσέλαβαν. Ο Γάλλος δούλευε σαν παλαβός και στα ρεπό του έπαιρνε μια βάρκα για να βγει στη γύρα. Επέστρεψε με δείγματα, γόνους … σιχαμερά πράγματα. Πέτυχε τεχνητή γονιμοποίηση της τσιπούρας. Έφτιαξε μια αυτόματη ταΐστρα στον ελεύθερο χρόνο του –διεθνής πατέντα. Τώρα τα ιχθυοτροφεία αγόραζαν φτηνά τους γόνους και έπεσε το κόστος της εκτροφής τους. Η αγορά τούμπαρε. Σταμάτησαν οι εισαγωγές, έπεσε η τιμή της τσιπούρας (πλέον μπορούσε να την αγοράσει περισσότερος κόσμος), το ερευνητικό ίδρυμα άρχισε να αυτοχρηματοδοτείται –και συνέχισε τα πειράματά του. Τότε λεγόταν ΙΘΑΒΙΚ, δεν ξέρω πως λέγεται τώρα. Δεν ξέρω ούτε καν αν ζει ακόμα ο Γάλλος.\nΑ ναι, μην ξεχάσω τους σεισμούς! Πρόβλεψη, εκτίμηση, καταγραφή –Εθνικό Αστεροσκοπείο, ερευνητικό ίδρυμα. Και τα εμβόλια –για τα παιδιά, τους γέρους … Παρασκευή, διάθεση –ΠΑΣΤΕΡ, ερευνητικό ινστιτούτο. Αποκωδικοποίηση τμήματος της αλυσίδας του DNA -ΙΤΕ, ερευνητικό ίδρυμα.\nΝα σου θυμίσω επίσης την πρόγνωση του καιρού. Σύστημα ΠΟΣΕΙΔΩΝ –το μόνο έγκυρο στη χώρα, μέχρι να του γαμήσουν τη μάνα. Να σου θυμίσω τα ναυάγια και τις έρευνες στο βυθό –βαθυσκάφος ΘΕΤΙΣ, θα το έχεις δει στην τηλεόραση. ΕΚΘΕ λεγόταν το ερευνητικό ίδρυμα που ασχολούνταν με όλα αυτά –δεν ξέρω τώρα πως το λένε.\nΣου φτάνουν τα παραδείγματα ή να προχωρήσω; Η Ελλάδα είναι τελευταία στην Ευρώπη στη διάθεση κονδυλίων για την Έρευνα. Με αποτέλεσμα όλα τα ερευνητικά ιδρύματα να δουλεύουν με «ιδιωτικά κριτήρια» -πάει να πει ότι τρέχουν τριγύρω και πουλάνε τεχνογνωσία, συμμετέχουν σε προγράμματα … Δηλαδή η Έρευνα στοχεύει όλο και περισσότερο στην ιδιωτική χρηματοδότηση. Αυτό σου ακούγεται καλό;\nΑπό την άλλη πλευρά, η Γραμματεία δουλεύει για τα Ερευνητικά Ιδρύματα. Διαπραγματεύεται τις πενιχρές κρατικές επιδοτήσεις, εξασφαλίζει ερευνητικά προγράμματα από τα Κοινοτικά Πλαίσια Στήριξης. Αυτή ήταν η δουλειά της. Μέχρι σήμερα.\nΓιατί ετοιμάζεται η Επιτροπή που έλεγα παραπάνω. Η οποία θα αποφασίζει! Έχοντας μέλη «φορετά» και χωρίς δημοσιοϋπαλληλική δομή. Μέλη επιλεγμένα από την πολιτική ηγεσία! Και θα δίνει τα φράγκα όπου γουστάρει. Ακόμα και σε Πανεπιστήμια! Κάνουν έρευνα τα Πανεπιστήμια; Κάνουν έρευνα τα Πανεπιστήμια ρε; Άντε γαμηθείτε.\nΣε όλον τον κόσμο τα Πανεπιστήμια κάνουν, στις καλύτερες των περιπτώσεων, πρωτοβάθμια έρευνα. Πάει να πει, θεωρητικές προσεγγίσεις που καταλήγουν σε διδακτορικά και χρειάζεται περαιτέρω εξειδίκευση αν θέλουν να περάσουν στην παραγωγή. Αυτό το τελευταίο λέγεται «εφαρμοσμένη έρευνα» και το κάνουν τα ερευνητικά κέντρα με ψίχουλα –τα οποία κάποιοι φροντίζουν να τους τα αφαιρέσουν! Για να τα μοιράσουν στους πανεπιστημιακούς καθηγηταράδες –να μην αναγκάζονται οι άνθρωποι να καταφεύγουν σε καταχρήσεις! Σαν τον Αιμίλιο το μήλο –ας πούμε!\nΚαι μετά; Το γνωστό παραμύθι για «ερευνητικά κέντρα που είναι ελλειμματικά και πρέπει να ιδιωτικοποιηθούν ή να κλείσουν». Με την εφαρμογή της επιτυχημένης μεθόδου «ξεσκίσματος α λα ΟΣΕ». Παρένθεση ΟΣΕ: πριν 4 χρόνια ο ΟΣΕ ήταν η ναυαρχίδα των μαζικών συγκοινωνιών για τους ΠΑΣΟΚους. Δεν ξέρω πως την είχαν δει –δεν με ενδιαφέρει. Αυτό που ξέρω είναι ότι με τα τρένα του ΟΣΕ ρύθμιζες το ρολόι σου. Αν το τρένο έλεγε ότι θα φύγει 12:37 και το ρολόι σου έδειχνε 12:32 ή 12:39, τη στιγμή που το τρένο ξεκινούσε –το ρολόι σου πήγαινε λάθος! Απλά πράγματα. Κάποια στιγμή με τρομερή χιονόπτωση –ένα δέντρο έκλεισε τις γραμμές έξω από το Καπανδρίτι. Μας το είχαν ανακοινώσει στα βαγόνια και είχαμε ετοιμαστεί για τρελή καθυστέρηση. Έβγαλαν το δέντρο, ο οδηγός πλακώθηκε στα Τέμπη και τελικά είχαμε 10 λεπτά καθυστέρηση. Η οποία ήταν η μεγαλύτερη που είχα συναντήσει όσο χρησιμοποιούσα το τρένο για Θεσσαλονίκη!\nΆνοιξαν και οι καινούργιες σήραγγες, η κυβέρνηση διαφήμιζε «Αθήνα –Θεσσαλονίκη, 4 ώρες και 30 λεπτά!» Χλιδή το τρένο! Αν υπολόγιζες συνολικούς χρόνους σε πήγαινε Θεσσαλονίκη πιο γρήγορα από το αεροπλάνο! Τα εισιτήρια έφευγαν σαν πασατέμπος –έπρεπε να κάνεις ένα μήνα πριν κράτηση!\nΚαι μετά ήρθαν οι τωρινοί. Έκοψαν τα βολικά δρομολόγια των τρένων –τώρα, αν θέλεις να πας με τρένο, θα πρέπει να είσαι είτε άνεργος, είτε νυχτόβιος. Άρχισαν μετά τις καθυστερήσεις άνευ λόγου. Τώρα, αν θέλεις να ταξιδέψεις –το εικοσαλεπτάκι στο «περίμενε» είναι στάνταρ. Φυσικά, πετσόκοψαν τα δρομολόγια του Intercity και αύξησαν τα δρομολόγια του παλιού τρένου –οπότε ξεφτίλισαν και το εισιτήριο. Γιατί, όταν πήγαινες χλιδάτος και γρήγορος τα ακούμπαγες –τώρα με τη φουφού, ότι και να δώσεις πολλά είναι. Μόνο που ένα ταξίδι με τη φουφού, έχει ίδια λειτουργικά έξοδα με το ταξίδι του Intercity. Το πιάνεις;\nΚαι μετά βγήκε ο Κυριάκος της Μαρίκας (ο αδερφός της Ντόρας) –επώνυμο δεν λέω –και δήλωσε πως ο ΟΣΕ είναι προβληματικός και θα κλείσει. Τέλος παρένθεσης ΟΣΕ.\nΚαι τέλος τους θέματος γενικότερα –δεν έχω όρεξη να πω άλλα, περί βαρετών μικροπραγμάτων -άσε που ξέφυγα από το θέμα μπερδεύοντας την Έρευνα με τον ΟΣΕ.\nΉ μήπως δεν ξέφυγα;\nΔιαβάζω καιρό το μπλογκ σου αλλά είναι πρώτη φορά που γράφω σχόλιο. Θεωρώ περιττό να σου γράφω ένα "εκπληκτικό" ή απόλυτα ειλικρινές "ευχαριστώ" κάθε φορά που διαβάζω ένα μυθιστηροματικό/διηγηματικό ποστ σου μιας και μου δίνεις τη δυνατότητα να μοιράζεσαι απλόχερα το ταλέντο σου με τους υπόλοιπους.\nΣήμερα όμως και μετά από αυτή σου την τοποθέτηση έχω να πω πολλά περισσότερα. Αρχικά ξεκινάω με ένα γενικό "συμφωνώ" σε όλα όσα αναφέρεις για την έρευνα στην Έλλαδα, τον αφορισμό του ΈΛληνα, την αδιαφορία για όλα όσα δε φτάνουν στα δελτία ειδήσεων κλπ.\nΠιο ειδικά όμως θέλω να σταθώ στο ρόλο των πανεπιστημίων στην έρευνα. Επίτρεψε μου πριν το κάνω όμως και αντί συστάσεων να σου πω ότι είμαι και γω ερευνητής σε πανεπιστήμιο του εξωτερικού, υπότροφος του ερευνητικού ινστιτούτου που ανήκει στο πανεπιστήμιο κάνοντας παράλληλα το διδακτορικό μου. Ο τομέας μου υπάγεται στις Κοινωννικές Επιστήμες και ό,τι πω προκύπτει από την τριβή μου με αυτό τον τομέα και σε καμία περίπτωση με τις θετικές επιστήμες.\nΕίναι, λοιπόν, γεγονός ότι στην ΕΛλάδα (διαφωνώ με τη γενίκευσή σου ότι αυτό συμβαίνει παγκοσμίως) δεν υπάρχει έρευνα στα Πανεπιστήμια. Έχεις απόλυτο δίκιο όταν λες ότι αυτό που γίνεται στα ακαδημαϊκά ιδρύματα στην Ελλάδα είναι πρωτοβάθμια έρευνα που καταλήγει σε διδακτορικά χωρίς να υπάρχει παρακάτω "εφαρμοσμένη" έρευνα. (επαναλαμβάνω ότι μιλάω για τις κοινωνικές επιστήμες που γνωρίζω και πάντω σε ένα γενικό πλαίσιο και όχι ειδικά). Η διαφωνία μου με την τοποθέτησή σου προκύπτει από τι στιγμή που λες ότι αυτό συμβαίνει παγκοσμίως. Και εξηγώ...\nΣτο εξωτερικό, τουλάχιστον στις χώρες που γνωρίζω πώς λειτουργούν ακαδημαϊκά, τα πανεπιστημία φροντίζουν ακριβώς για να αποφύγουν αυτό που λες (να μένουν μόνο στην πρωτοβάθμια και να μην προχωρούν στην εφαρμοσμένη έρευνα) να δημιουργούν ερευνητικά ινστιτούτα στις παρυφές τους (όπως αυτό στο οποίο βρίσκομαι και εγώ), τα οποία λειτουργούν από το εκάστοτε πανεπιστήμιο, και προωθούν την έρευνα ξεκινώντας από το διδακτορικό επίπεδο, συνεχίζοντας στο λεγόμενο post-doc, αλλά και σε γενική έρευνα χωρίς να χρειάζεται τίτλους. Σε αυτό τα επίπεδα η έρευνα δεν είναι μόνο πρωτοβάθμια. Ακριβώς επειδή μιλάμε για ινστιτούτα ερευνών φροντίζουν να "πρακτικοποιούν" την έρευνά τους. Αυτά στο εξωτερικό.\nΣτην Ελλάδα δυστυχώς αυτό δεν ισχύει και εκεί είναι που συμμερίζομαι την ανησυχία σου ότι ενεδεχόμενη στροφή των κονδυλίων για την έρευνα από την επικείμενη επιτροπή προς τα πανεπιστήμια θα χαντακώσει εντελώς την έρευνα που πραγματοποιείται έξω από αυτά. Γιατί όμως; Η απάντηση προκύπτει έυκολα. Δεν θα προσφύγω σε ατάκες του στυλ ότι οι έλληνες καθηγητές είναι λαμόγια ή δημόσιοι υπάλληλοι που επαναπαύονται και δεν προσφέρουν τίποτα, γιατί ακόμα και αν αυτός είναι ο κανόνας δε θέλω σε καμία περίπτωση να τσουβαλιάσω μαζί τους τις εξαιρέσεις. Το πρόβλημα είναι λοιπόν η έλλειψη ενός συντεταγμένου σχεδίου για την προώθηση της έρευνας ΚΑΙ μέσα από τα πανεπιστήμια και όχι μόνο έξω από αυτά. Δεν μπορούμε να ζητάμε βελτίωση της ελληνικής ακαδημαϊκής εκπαίδευσης όταν αυτή αναλώνεται σε παραγωγή πτυχίων και τίποτα περισσότερο.\nΓι αυτό καταλήγω. Το να στρέφονται κονδύλια για έρευνα στα πανεπιστήμια δεν είναι λάθος αρκεί να υπάρχει σχέδιο για το πώς αυτά θα χρησιμοποιηθούν και αρκεί αυτό να μη γίνεται σε βάρος των ερευνητικών ινστιτούτων που δρουν ανεξάρτατητα από τα ΑΕΙ. Για να γίνει όμως σωστά αυτό χρειάζονται και οι κατάλληλες υποδομές ώστε να μπορούν να δημιουργηθούν ερευνητικά ινστιτούτα κάτω από την ομπρέλλα των εκάστοτε ΑΕΙ.\nΦεβρουαρίου 15, 2008 12:25 μ.μ.\nπρωτα θα πω οτι ακομη ΙΘΑΒΙΚ ονομαζεται το κεντρο ιχθυοκαλλιεργειας στο Ηρακλειο. για το γαλλο δεν ξερω αν ζει, νομιζω πως οχι πια. Το θεμα που θιγεις ειναι πολυ προβληαμτικο απο πολλες πλευρες, και καλα εκανες και εδωσε ςπαραδειγματα απο διαφορετικους τομεις. ομως πραγματικα αν δε στραφουν τα ερευνητικα προγραμματα στην ιδιωτικη χρηματοδοτησση, πως θα επιβιωσουν; διοτι οι κρατικες επιχορηγησεις, εκτος του οτι πια ειναι αμελητεες, μερικες φορες ειναι και πλασματικες.πραγμα που φυσικα δεν πρεπει να μας εκπλήσσει.\nΦεβρουαρίου 15, 2008 12:53 μ.μ.\nκρίνοντας καθαρά και μόνο από την τοποθέτησή σου στο θέμα, ειλικρινά, θεωρώ πολύ τιμητικό για μένα να διαβάζεις το μπλογκ μου. Και χαρά στο κουράγιο σου δηλαδή -να σκρολάρεις δεκασέλιδα! Τέλος εισαγωγής.\nΠερί πρωτοβάθμιας (ή μη) έρευνας στα πανεπιστήμια ΚΑΙ του εξωτερικού -λέμε ακριβώς το ίδιο. Το "καθαρό" πανεπιστήμιο δεν μπορεί (λόγω αποστολής) να κάνει εφαρμοσμένη έρευνα. Μπορεί να δημιουργήσει ένα ερευνητικό κέντρο που να τροφοδοτείται από αυτό, αλλά το ερευνητικό κέντρο είναι ένα πράγμα και το πανεπιστήμιο είναι κάτι άλλο. Πρόσεξε -δεν μπαίνω στις αλληλοσυνδέσεις κ.λ.π., μένω στο δομικό επίπεδο.\nΕκεί στην αλλοδαπή έχετε ερευνητικά συνδεδεμένα με πανεπιστήμια, εδώ πέρα έχουμε ερευνητικά ανεξάρτητα (και πολλές φορές εχθρικά -αντίπαλα) προς τα πανεπιστήμια. Οι λόγοι είναι πολλοί και τους ξέρουμε, πιστεύω και οι δυο μας.\nΔεν με ενδιαφέρει πόσο λαμόγια είναι οι πανεπιστημιακοί -άλλωστε και οι ερευνητές δεν διαφέρουν σε γενικές γραμμές από αυτούς. Αυτά που με καίνε στη συγκεκριμένη περίπτωση είναι τα εξής δύο:\n1. Η κατανομή των ερευνητικών κονδυλίων θα γίνεται πλέον μέσω Επιτροπής και όχι μέσα από παγιωμένες διαδικασίες -άρα, η πιθανότητα κακοδιαχείρισης (ρουσφέτι, μίζες, ημέτεροι) αυξάνεται εντυπωσιακά.\n2. Τα ελληνικά πανεπιστήμια έχουν επιδείξει σχεδόν πλήρη ανικανότητα στη διαχείριση κονδυλίων για ερευνητικά προγράμματα μέχρι σήμερα (και έχω προσωπική πείρα σε αυτό). Η κατασπατάληση λοιπόν του πακέτου που αφορούσε την παιδεία, θα επεκταθεί, κατά πάσα πιθανότητα και στο πακέτο που αφορά την έρευνα. Τη στιγμή μάλιστα που το πακέτο παιδεία είναι τουλάχιστον τριπλάσιο από το πακέτο έρευνα και τα ερευνητικά κέντρα έχουν να επιδείξουν σαφώς καλύτερα αποτελέσματα.\nΣε αυτό που αναφέρεις για την προώθηση της έρευνας μέσα ΚΑΙ από τα πανεπιστήμια ... δεν είναι δύσκολο να γίνει. Αρκεί να στείλουν one way ticket σπίτια τους, το 80% των συγκλητικών και το 80% των διευθυντών των ερευνητικών που σφάζονται σαν τα κοκόρια για τις προσωπικές τους μεγαλοπρέπειες. Μετά από αυτό, μια συνεργασία θα είναι εφικτή -τουλάχιστον στο πλαίσιο του σχεδιασμού.\nΥ.Γ.1: Κοινωνικές επιστήμες ε; Είμαστε, εν πολλοίς, συνάδελφοι.\nΥ.Γ.2: Κάποια στιγμή, μπορεί να τα φέρει η κατάρα και να σου εξηγήσω την προσωπική μου τραυματική εμπειρία από τη "συνεργασία" πανεπιστημιακών -ερευνητών.\nΦεβρουαρίου 15, 2008 1:02 μ.μ.\nwhispers, δεν είμαι καλός στην απομνημόνευση ονομάτων, αλλά νομίζω πως το ΙΘΑΒΙΚ έχει αλλάξει, ή ενσωματωθεί με άλλο ερευνητικό. Δεν έχει σημασία βέβαια.\nΔεν διαφωνώ -να στραφούν στην ιδιωτική χρηματοδότηση τα ερευνητικά. Άσε που έχουν στραφεί δηλαδή. Όμως:\n1. Τα κοινοτικά κονδύλια για την έρευνα ΠΡΕΠΕΙ (και με βάση τον κοινοτικό σχεδιασμό) να πηγαίνουν στα ερευνητικά και όχι σε μισθοδοσίες μελών ΔΕΠ, όπως συμβαίνει μέχρι τώρα στα πανεπιστήμια.\n2. Το κράτος χρειάζεται τα αποτελέσματα των ερευνών και γι΄αυτό πληρώνει ΚΑΙ ΠΡΕΠΕΙ να πληρώνει τα ερευνητικά. Αλλιώς δεν θα του βγάζει π.χ. εμβόλια το ΠΑΣΤΕΡ, αλλά θα αναγκάζεται να τα εισάγει. Δεν θα του κάνει μετρήσεις το Αστεροσκοπείο, αλλά θα αναγκάζεται να τις αγοράζει απέξω.\n3. Υπάρχουν κάποιες ερευνητικές δραστηριότητες οι οποίες δεν έχουν άμεση αξία πώλησης, αλλά θεωρούνται απαραίτητες. Ας πούμε, ποιος ιδιώτης θα δεχόταν να πληρώσει τα διαστημικά ταξίδια, όταν ξεκίνησαν; Αυτά όλα, υποτίθεται οτι τα πληρώνουν τα κράτη -αν θέλεις ελληνικό παράδειγμα μπορούμε να μιλήσουμε για το υποβρύχιο εργαστήριο νετρονίων στην Πύλο.\nΕντάξει, μπορεί η έρευνα να μην είναι η νούμερο ένα προτεραιότητά μας σαν χώρα και αν έπαιρναν τα χρήματα από εκεί για να τα δώσουν στην κατασκευή νοσοκομείων ή σχολείων -μπορεί και να συμφωνούσα. Αλλά όχι έτσι ρε γαμώτο! Όχι να τα παίρνουν από την έρευνα για να τα μοιράσουν σε ρουσφέτια!\nΦεβρουαρίου 15, 2008 1:13 μ.μ.\nΣχετικά με τις διευκρινήσεις σου λοιπόν. Όπως σου είπα και στο πρώτο μου σχόλιο συμφωνώ απόλυτα μαζί σου και συμμερίζομαι τους φόβους σου για την κατανομή των κονδυλίων από τη νέα αυτή επιτροπή και πώς/γιατί αυτό θα υπονομέσει περισσότερο την υπάρχουσα (έστω και ελάχιστη) έρευνα στην Ελλάδα. Από κει και πέρα, μέσα από την ενασχόλησή μου με τον φοιτητικό συνδικαλισμό κατά τη διάρκει των προπτυχιακών μου σπουδών είδα και γω με τα μάτια μου (αν και όχι ακριβώς στο θέμα που αναφερόμαστε) τι σημαίνει διαχείριση των πόρων του πανεπιστημίου, πώς αυτή γίνεται κλπ.\nΣτο κάτω κάτω της γραφής αν η κατάσταση με την έρευνα στην Ελλάδα ήταν διαφορετική και υπήρχε και καλύτερο επίπεδο μετατπυχιακών σπούδών (άλλο τεράστιο ζήτημα, εκεί να δεις γέλια) ίσως να μην είχα ξενιτευτεί και 'γω.\nΓια όλα τα άλλα που αναφέρεις (και στο ποστ - ΟΣΕ, τσιπούρες - και στο σχόλιό σου - πώς μπορεί να επιτευχθεί σχεδιασμός) βρισκόμαστε πάνω κάτω στο ίδιο μήκος κύματος.\nΦεβρουαρίου 15, 2008 1:22 μ.μ.\nΝίκο, σαφώς και βρισκόμαστε -νομίζω άλλωστε πως σε αυτά τα πράγματα οι αιτίες είναι εμφανείς και τα συμπεράσματα βγαίνουν από μόνα τους σαν κουνέλια από καπέλο.\nΤο θέμα πάντως είναι πως, εντάξει, εσύ ξενιτεύτηκες ... όταν τελειώσεις τι θα γίνει; Πως γυρνάς πίσω φίλε μου; Και στην τελική -γυρνάς πίσω να σου σπάσουν τα νεύρα ή κάθεσαι εκεί να κάνεις τη δουλειά σου ήσυχος;\nΑυτή η ιστορία της "διαφυγής εγκεφάλων" -όπου η χώρα και η οικογένεια πληρώνουν τη βασική (και πανάκριβη) εκπαίδευση για να χρησιμοποιηθούν οι γνώσεις αλλού ... έχει καταντήσει κάπως τεταρτοκοσμική ρε γαμώτο.\nΦεβρουαρίου 15, 2008 1:31 μ.μ.\nΑποτελεί γεγονός ότι η ερώτηση που μου απευθύνεις με έχει απασχολήσει ουκ ολίγες φορές. Αν ήμουν αναγκασμένος να κάνω τώρα ένα σχέδιο (γιατί ποτέ δεν ξέρεις πώς έρχονται παρακάτω τα πράγματα) το οποίο θα με δέσμευε για το τι θα κάνω μετά τότε μάλλον θα επέλεγα να μείνω έξω τουλάχιστον για καμιά δεκαριά χρόνια αφού τελειώσω. Δε σου κρύβω ότι παρά τα κακά της, την καθημερινότητα της Ελλάδας δεν την αλλάζω εύκολα και θα ήθελα πάρα πολύ να έχω τη δυνατότητα να γυρίσω πίσω και να κάνω αυτό που κάνω εδώ και με τις ίδιες συνθήκες που επικρατούν εδώ. Μάλλον απίθανο όμως για το άμεσο μέλλον.\nΜια ενδεχόμενη επιστροφή στην Ελλάδα άμεσα μετά το τέλος των διδακτορικών σπουδών συνεπάγεται το σούρσιμο πίσω από κομματάρχες καθηγητές για μια θέση στο ταλαίπωρο ελληνικό πανεπιστήμιο, καθημερινές προστριβές με συναδέλφους για αποφάσεις που είναι άσχετες με ακαδημαϊκά ζητήματα αλλά αποτελούν κομματικές ατζέντες καθώς και το στιγματισμό ως ονειροπόλος, χαζός, ηλίθιος και τελειωμένος σε περίπτωση που δεν συμβιβαστείς με τα δύο παραπάνω στοιχεία και αποφασίσεις να βοηθήσεις λίγο το θεσμό του πανεπιστημίου να ανέβει ένα σκαλί πιο πάνω.\nΕίμαι σίγουρος ότι ξέρεις πόσοι λαμπροί νέοι επιστήμονες βρέθηκαν με αρνητικές απαντήσεις σε εκλεκτορικά νέων μελών ΔΕΠ γιατί ο άλλος/η ήταν πασόκος, νδ, ξάδερφος, ανηψιός κλπ κλπ και όχι απλά καλύτερος.\nΚαι πάλι όμως υπογραμμίζω ότι υπάρχουν και εξαιρέσεις και μακάρι να γίνουν ο κανόνας.\nΦεβρουαρίου 15, 2008 2:06 μ.μ.\nΠολύ καλά έκανες που το άνοιξες το θέμα. Και μακάρι να μαζεύαμε περισσότερα στοιχεία και να το τρέχαμε μια καμπάνια. Σκέψου το.\nΣε κάθε περίπτωση δεν έχω την εμπειρία κανενός σας πάνω στο ζήτημα, αλλά πραγματικά τα συμπεράσματα βγαίνουν εύκολα. Το κομμάτι ΟΣΕ - τσιπούρα γαμάει. Και δεν είναι καθόλου άσχετο. Γιατί είναι ενδεικτικό του που το πάνε οι μάγκες σε όλα τα επίπεδα.\nΤο χειρότερο απ' όλα είναι πως το μοντέλο Θάτσερ τα φτύνει, και πραγματικά δεν καταλαβαίνω γιατί πρέπει να το λουστούμε εμείς με καθυστέρηση...\nΦεβρουαρίου 15, 2008 3:07 μ.μ.\nΣε μια χώρα που δεν παράγει τίποτα [ή μάλλον παράγει νταβατζήδες πάσης φύσεως], το πρόβλημα είναι αν τα κονδύλια της έρευνας τα διανέμει μια επιτροπή ή μια γενική γραμματεία;\nΞεκινώντας απ' τις τσιπούρες, όπου συζητώντας μ' έναν γνωστό, ιδιοκτήτη ιχθυοτροφείου, επιμένει ότι δεν μπορείς να ξεχωρήσεις αν μια τσιπούρα είναι πελαγήσια ή ιχθυοτροφείου. Ξαφνικά όλοι μπορούν να τις ξεχωρήσουν εκτός απ' τον ιχθυέμπορα και γι' αυτό τις πληρώνουν ακριβότερα. Ο ιχθυέμπορας απ' την πλευρά του δεν ξέρει τι να κάνει όχι τις τσιπούρες αλλά τα τρελλά λεφτά που βγάζει απ΄τις τσιπούρες.\nΑρχίζω και προβληματίζομαι. Αφού όλοι αγοράζουν πελαγήσιες τσιπούρες πως γίνεται ο ιχθυέμπορας να ξεπουλάει; Που στο διάλο τις πουλάει αφού εξαγωγές δεν κάνει όπως λέει ο ίδιος;\nΌλοι καταλαβαίνουμε τι γίνεται. Αγοράζουν ιχθυοτροφείου και τις πουλάνε ως πελαγήσιες κερδίζοντας τη διαφορά. Τι είναι μπαμπά ο νταβατζής μπορεί να ρωτήσει το ανυποψίαστο παιδάκι...\nΌλα αυτά μπορούμε να τα λέμε μέσω internet. Αυτό που έστησε η Forthnet όταν άνηκε στο Πανεπιστήμιο Κρήτης μαζί με τον ΟΤΕ. Ξαφνικά ως δια μαγείας όλοι οι άλλοι providers [μαζί και η Forthnet που ως δια μαγείας βρέθηκε σε χέρια ιδιωτών] ζήτησαν να χρησιμοποιούν δωρεάν το δίκτυο του ΟΤΕ γιατί είναι αγαθό που ανήκει σε όλους.\nΜε λίγα λόγια να χρησιμοποιούν αυτό που ανήκει σε μένα και σε σένα για να βγάζουν λεφτά από εμάς τους δύο, χωρίς να πληρώσουν φράγκο. Κάτι σε νταβατζηλίκι μου μοιάζει αυτό, αλλά μπορεί να κάνω και λάθος.\nΓια να πάω στον ΟΣΕ.\nΠιο γρήγορα δεν το κάνεις με αυτοκίνητο. Ότι και να έχει, τις 4.30 ώρες, Σείριο - Λευκό Πύργο τις έχεις καβατζάρει [μιλάω προ σύραγγων Μαλιακού]. Όποιος λέει κάτι άλλο είναι ψεύτης [και μαλάκας]. Έχει τσεκαριστεί μ' ένα σωρό αυτοκίνητα. Από RS4 και EVO X-treme μέχρι 14άρι Punto. Και όχι με τα καλύτερα παιδιά στο τιμόνι.\nΠόσο κάνει το εισητήριο του ICity; 60 ευρώ πήγαινε-έλα αν θυμάμαι καλά...\nΠόσο κοστίζει η Aegean; 220 η Β' θέση. Κάνει λιγότερο από 4.30 ώρες μαζί με τα check-in και τα λοιπά και τα ρέστα; Δεν έχω προσωπική εμπειρία αλλά το κόβω χλωμό.\nΗ λογική λέει ότι λόγω της ζήτησης θα έπρεπε ν' αυξηθούν τα δρομολόγια αφού έτσι κι αλλοιώς θα ήταν κερδοφόρα. Συμβαίνει το αντίθετο. Ποιος ωφελείται; Έλα ντε, έλα μου ντε.\nΧαζά – χαζά η Αθήνα είναι η μόνη ευρωπαϊκή πρωτεύουσα που δεν συνδέεται σιδηροδρομικώς με την υπόλοιπη Ευρώπη, τη στιγμή που η Ε.Ε. Προωθεί το να συνδέονται οι πρωτεύουσες μεταξύ τους με τραίνα υψηλών ταχυτήτων [TGV, 250-300 Km/h] . Βάλε και την Ολυμπιακή που την πάνε για κλείσιμο... Νταβατζήδες οι άνθρωποι... τι είναι αυτά που λες τώρα;\nΤι θέλω να πω με όλο αυτό το παραλήρημα πάνω στα παραδείγματά σου;\nΔεν με νοιάζει ρε αδερφέ, ποιος μοιράζει τα φράγκα. Ούτε με νοιάζει αν γίνεται έρευνα και πόσο σοβαρή είναι αυτή.\nΜε νοιάζει αυτή που γίνεται, τη στιγμή που γίνεται από κρατικά κονδύλια, να ξαναγυρίζει στην τσέπη μου και όχι στις τσέπες διαφόρων νταβατζήδων. Και κάτι τέτοιο δεν βλέπω να γίνεται. Και αυτό με ενοχλεί.\nΦεβρουαρίου 15, 2008 4:04 μ.μ.\nΕίμαι απόλυτα σύμφωνη ότι η έρευνα είναι ένα ΣΗΜΑΝΤΙΚΟ κομμάτι ενός μηχανισμού, όταν αυτός ο μηχανισμός θέλει να έχει αύριο. Δεν είμαι καθόλου σίγουρη όμως αν ο μηχανισμός (βλέπε ελληνική κοινωνία ή ελληνικό πανεπιστήμιο) θέλει το αύριο.\nΝομίζω ότι το φοβάται και προσπαθεί να φάει σήμερα ότι προλάβει. Δεν ξέρω αν είναι σύνδρομο ή αρρώστια, αλλά σίγουρα είναι η πραγματικότητα.\nΚαι για το λόγο αυτό, ο μηχανισμός εδώ δεν νοιάζεται ούτε για την έρευνα, ούτε για την κατανομή των κονδυλίων.\nΌταν βλέπω ερευνητές (πχ σεισμολόγους) να φαγώνονται στα τηλεοπτικά παράθυρα σαν τους υποψήφιους της eurovision (αν και δεν ξέρω αν αυτοί φαγώνονται), καταλαβαίνω ότι το μόνο που τους νοιάζει είναι η σύντομη δόξα της τηλε-δημοσιότητας και όχι η έρευνα.\nΝομίζω ότι αυτό απαντάει στο γιατί δεν θα ασχοληθεί κανείς με το σημαντικό θέμα που θίγεις.\nΕπίσης να προσθέσω ότι γνωρίζω και ερευνητικά ιδρύματα τα οποία είναι ΑΜΕΣΑ εξαρτημένα από τα πανεπιστήμια τους, ίσως όχι θεσμικά (δεν είμαι σίγουρη) αλλά ουσιαστικά (πχ το ΕΚΕΤΑ στη Θεσσαλονίκη). Αυτό που δεν γνωρίζω καθόλου, είναι αν αυτή η εξάρτηση βοηθάει και το ερευνητικό ίδρυμα αλλά και το πανεπιστήμιο.\nΦεβρουαρίου 15, 2008 4:13 μ.μ.\nμιά και μίλησες γιά τον ΟΣΕ...\nΦεβρουαρίου 15, 2008 7:19 μ.μ.\nΝίκο, όπως τα λες είναι και δεν θα ήθελα να ήμουν ούτε ψύλλος στον κόρφο σου, "Ευτυχώς" εγώ δεν βγήκα έξω και γλίτωσα τα διλήμματα.\npikei, φίλε μου τι καμπάνια; Το περνάνε νύχτα σου λέω. Δεν θυμάμαι αν γνωριζόμασταν πριν τις προηγούμενες εκλογές -έλεγα τότε πως θα ψηφίσω ΠΑΣΟΚ γιατί πονάει ο κώλος μου κι αυτό δεν έχει καμιά γαμημένη σχέση με δημοκρατία. Με την καινούργια τετραετία τους είναι η δεύτερη φορά που τσούζει ο απαυτός μου.\nΦεβρουαρίου 15, 2008 8:54 μ.μ.\nChris δεν διαφωνούμε. Κι εγώ θέλω τα λεφτά που πληρώνω να γυρίζουν στην τσέπη μου. Πως όμως θα γίνει αυτό;\n1. Όταν τα κονδύλια για την έρευνα, τη γαμημένη τη δική μας έρευνα, αυτή που γίνεται για να περνάμε εμείς καλύτερα, να τρώμε φτηνές τσιπούρες και να έχουμε μετρήσεις σεισμών, εμβόλια, βαθυσκάφη για τα δικά μας ναυάγια ... όταν λοιπόν τα κονδύλια αυτά δίνονται με στάνταρ διαδικασίες, από δημόσιους υπάλληλους ή όταν τα διαχειρίζονται 10 φορετοί από την κυβέρνηση; Αν σε νοιάζει που πάνε τα λεφτά σου, σε νοιάζει και πως και από ποιους μοιράζονται.\n2. Αν κάποιος βοηθάει να πέσουν οι τιμές της τσιπούρας και να έχεις καλύτερο νετ, βοηθάει εσένα.\n3. Το αεροπλάνο θέλει, 1 ωρίτσα για να φτάσεις στο Βενιζέλος, 2 ωρίτσες να περιμένεις (τσεκ -ιν και τα σχετικά), 40 λεπτά να πας μέχρι Θεσσαλονίκη και άλλη 1 ωρίτσα να πας από το Μακεδονία στο κέντρο της πόλης. Ενώ οι σταθμοί των τρένων είναι κέντρο. Άρα; Το τρένο είναι κανονικά πιο γρήγορο και πιο φτηνό από αυτοκίνητο (εκτός αν έχεις 4 στο αμάξι και μοιραστείτε τα έξοδα). Γιατί δεν το παίρνει ο κόσμος; ΓΙΑΤΙ ΤΟΥ ΚΟΒΟΥΝ ΤΑ ΔΡΟΜΟΛΟΓΙΑ ΚΑΙ ΤΟ ΓΑΜΑΝΕ ΠΡΟΚΕΙΜΕΝΟΥ ΝΑ ΠΡΟΜΟΤΑΡΟΥΝ ΤΗΝ AEGEAN. Δικά σου λεφτά κλέβουν κι εδώ.\nΦεβρουαρίου 15, 2008 9:06 μ.μ.\nΑνώνυμη, οι καραγκιόζηδες που βλέπεις στα παράθυρα δεν έχουν καμιά σχέση με τους ερευνητές του Αστεροσκοπείου, ας πούμε.\nΟι σχέσεις πανεπιστημίων -ερευνητικών είναι, ουσιαστικά, σχέσεις καθηγητών που τυχαίνει να κάνουν κουμάντο και στα δυο. Δεν υπάρχουν παντού -υπάρχουν στην Κρήτη και στη Θεσ/νίκη. Προσωποκρατία.\nΛύκε, τα είδα -ελπίζω να τα δουν και οι υπόλοιποι εδώ μέσα.\nΦεβρουαρίου 15, 2008 9:09 μ.μ.\nΚιόμως, ο BBChris δεν έχει καθόλου άδικο. Αν προτιμάς δέκα γραφειοκράτες δημόσιους υπαλλήλους από δέκα εγκάθετα μέλη επιτροπής, δικό σου θέμα. Αλλά αναφέρεις, θόρυβε, κάποια παραδείγματα καινοτομίας που αποτελούν εξαίρεση. Άραγε μπορείς να μας πεις άλλα τόσα παραδείγματα; Αμφιβάλω. Για τόσα χρόνια αδρών επιδοτήσεων, το παραγόμενο έργο είναι ελάχιστο. (Σημ. ε όχι και το πείραμα ανίχνευσης των νετρίνο ελληνική πατέντα! Συγχρηματοδοτούμενο από πέντε χώρες είναι... CERN-NESTOR) Ξέρω, θα πεις η Ελλάδα είναι μικρή οπότε αυτά που αναφέρεις είναι ήδη πολλά. Θα διαφωνήσω διότι η Ελλάδα από think tanks δεν υστερεί θαρρώ. Η λέξη καινοτομία έγινε καραμέλα για τα ερευνητικά ιδρύματα - και μη μου πεις ότι το ΙΤΕ για παράδειγμα δεν εξελίχθηκε ειρήσθω σε άντρο γραφειοκρατίας και διάφορων αδιαφανών μεθόδων διαχείρισης κονδυλίων, παρουσιάζοντας το πείραμα της Forthnet ως το μόνιμο άλλοθί τους. Η δουλειά που γίνεται στο ΙΤΕ (έρευνα για τον καρκίνο, ρομποτική κλπ) είναι το ισχνό αντιβαρο στην παρακμιακή του φάση. Και αυτό γίνεται σε κάθε ΙΤΕ.\nΤο μοντέλο των Ινστιτούτων με αυτή τη μορφή απέτυχε, όσο και να το υπερασπίζεσαι (βλ. Δημόκριτος). Το σίγουρο είναι πως και το νέο μοντέλο που πλασάρεται θα είναι εξίσου αποτυχημένο. Α, και κάτι άλλο. Για να έχω αυτή τη στιγμή φθηνό Internet ή για να τρώνε φθηνή τσιπούρα τα παιδιά μου, έχω συνεισφέρει και γω όπως και κάθε πολίτης με τους φόρους μας, έτσι; Δηλαδή για κάθε επίτευγμα του κάθε επιδοτούμενου φορέα -που έχει επιδοτηθεί αδρά τα τελευταία 15 χρόνια - να αισθάνομαι και ευγνώμων; Κοντολογίς, θα πρεπε να'χεις καταλάβει πως από τους προβληματισμούς όλων μας εδώ μέσα, μας ενδιαφέρει τι γίνεται με τα κονδύλια για την έρευνα και απλά ο καθένας φωτίζει το θέμα από τη δική του σκοπιά.\nΦεβρουαρίου 16, 2008 12:45 π.μ.\nΏστε έτσι Ανώνυμη! Το θέμα είναι "γραφειοκράτες δημόσιοι υπάλληλοι ή εγκάθετες επιτροπές"! Θα σου εξηγήσω λοιπόν με απλά λόγια γιατί οι τηλεοράσεις (σίγουρα) και η ξερολίαση (ίσως) έχουν κάνει το μυαλό σου σκατά:\n1. Αυτοί οι γραφειοκράτες δημόσιοι υπάλληλοι της Γραμματείας, στους οποίους αναφέρεσαι, είναι προσωπικό με μεταπτυχιακούς τίτλους στο 60% του και με πανεπιστημιακά πτυχία στο 85% του. Αυτοί λοιπόν οι γραφειοκράτες υπήρχαν εποχές που έκαναν λευκές απεργίες -χτύπαγαν τις κάρτες τους και επέστρεφαν στη δουλειά τους, γιατί η δουλειά έπρεπε να γίνει -αν καταλαβαίνεις αυτή την λογική. Αυτοί οι γραφειοκράτες κατέβηκαν πέρυσι μαζί με τους φοιτητές στο δρόμο για να μην κλείσει η Γραμματεία -κι ας ξέρουν πως με το κλείσιμο της Γραμματείας θα έχουν τρελές καρριέρες στο υπόλοιπο Δημόσιο γιατί είναι υψηλού μορφωτικού επιπέδου και στη Γραμματεία χάνονται -ενώ στο Δημόσιο θα γίνονταν μαρς προϊστάμενοι. Γι΄αυτούς μιλάμε -αλλά δεν είναι εκεί το σημαντικό.\n2. Το αν απέτυχε το μοντέλο των Ερευνητικών Ιδρυμάτων -από μόνο του δε λέει τίποτα. Είναι σα να λες, οτι το μοντέλο των νοσοκομείων απέτυχε. Μαζί σου -και τι να κάνουμε; Να τα κλείσουμε; Το θεωρείς σοβαρή πρόταση να διαλύεται κάτι κοινωνικά χρήσιμο επειδή δεν δουλεύει όσο καλά θα έπρεπε; Αναγωνρίζω πως τα ερευνητικά έχουν κάνει 100 πατάτες και πάσχουν από 300 μεριές. Εσύ αναγνωρίζεις οτι έχουν κάνει έργο; Δεν νομίζω -γιατί γουστάρεις απαξίωση. Στεγνά και υπεράνω. Και το συγχρηματοδοτούμενο ΝΕΣΤΩΡ, ΛΑΕΡΤΗΣ, όπως θέλεις πέστο -ξεκίνησε επειδή το στήριξε η Γραμματεία, αν σου λέει κάτι αυτό. Δεν είπα ποτέ οτι ήταν ελληνική πατέντα -διάβασε λίγο καλύτερα. Είπα πως τέτοιου είδους έρευνες ΜΟΝΟ ΤΟ ΚΡΑΤΟΣ μπορεί να πληρώσει και όχι οι ιδιώτες.\n3. Έγραψα πουθενά οτι πρέπει να είσαι ευγνώμων στα ερευνητικά; Ή απλά το χρησιμοποιήσεις γιατί σε βολεύει να αγορεύσεις; Έγραψα οτι τα ΔΙΚΑ ΜΑΣ ΛΕΦΤΑ (ένα μικρό κομμάτι έστω) πάνε στην έρευνα και είναι ΥΠΟΧΡΕΩΣΗ ΜΑΣ να απαιτούμε να μείνουν εκεί. Και όχι να χαθούν στις τσέπες των πονηρών νεο-Ζαχόπουλων.\nΑυτά και καλό κουράγιο. Θα το χρειαστείς για να βρεις αν έχει δίκιο ο Μάκης, ο Λάκης, ο Θέμος ή ο Κούγιας -μην ασχολείσαι με τίποτα άλλο. Άσε να γαμάνε τη ζωή σου και όσο το κάνουν βολέψου στο να απαξιώνεις και να αλλάζεις πόδι στην καρέκλα καφενείου -είναι κι αυτό κάποια θέση.\nΦεβρουαρίου 16, 2008 5:38 μ.μ.\nΔε νομίζω πως ανάφερα κάτι για την προσωπική μου ή τη δική σου προσωπική ζωή - το ότι ο κώλος σου σε τζούζει αρκετά, το θεώρησα πάθημα από την επαγγελματική σου ζωή. Προφανώς έκανα λάθος και έτσι εξηγώ την χαζή επίθεση που κάνεις στην κατάθεση της άποψής μου. Και να θυμάσαι, όταν μας τσούζει κάτι, δεν μας αφήνει να σκεφτόμαστε καθόλου ήρεμα.\n1. Ξέρεις πολλούς Δημόσιους Υπαλλήλους με διδακτορικά που κάνουν τρελλές καριέρες στο Δημόσιο; Και που είναι προϊστάμενοι άλλων που δεν έχουν διδακτορικά; Μόνο από αυτή τη μαλακία που λες μάλλον εσύ είσαι στην κοσμάρα σου.\n2. Όσο αφορά την Πύλο, όντως δε μίλησες για ελληνική πατέντα, μίλησες για ελληνικό παράδειγμα, που δεν είναι (μόνο ελληνικό).\n3. Βλέπεις το αυτονόητο ως επίτευγμα και αυτό το θεωρώ γελοίο.\nΕννοείται πως όλοι θέλουμε τα λεφτά μας να πιάνουν τόπο - απέφυγε τους εκλεπτυσμένους λαϊκισμούς επιτέλους. Αν δε θες να δεις πως και τα Ερευνητικά Ινστ. πλέον οδεύουν προς ένα γραφειοκρατικό κατεστημένο, πρόβλημά σου. Αλλά με λεκτικές προσβολές που εκτοξεύεις, δεν θα μας πείσεις για το αντίθετο.\nΣημ. Με εντυπωσίασε η απαξιωτική σου αναφορά στους Θεμομάκηδες. Διότι τα λογίδριά σου είναι ίδια με αυτών. Ξέρω, δεν ασχολείσαι με αυτά όλα, αλλά όλα τα ξέρεις εσύ.\nΣημ. Δεν ξέρω αν το μυαλό μου είναι σκατά. Το δικό σου σίγουρα είναι, όπως και η ψυχή σου.\nΦεβρουαρίου 16, 2008 6:54 μ.μ.\nΆψογα!! Χαίρομαι για την αντιπαράθεση επιχειρημάτων, χαίρομαι επίσης και για τις ιδιότητες που μου προσπάπτεις. Όντως, θα πρέπει να έχω καταντήσει Μακηθεμολάκης για να με διαβάζεις.\nΠέρα από τον αποπροσανταλισμό της κουβέντας τον οποίο εφαρμόζεις και στο δεύτερο σχόλιό σου -οπότε, χέσε μας, δεν βγάζουμε άκρη -έχεις καμιά απάντηση στην απλή ερώτηση:\nΑν είναι όλα όπως λες, τι προτείνεις; Αδιαφορία, απαξίωση και ισοπέδωση;\nΜην κουράσεις πολύ το κεφάλι σου -δεν σε βλέπω να βρίσκεις απάντηση.\nΝα περνάς συχνά από δω να μας βρίζεις να γουστάρουμε. Είμαστε υπέρ της επανάστασης τύπου καφέ αμάν που πρεσβεύεις.\nΦεβρουαρίου 17, 2008 10:30 π.μ.\nΔε νομίζω πως σε έβρισα πρώτη και ούτε είχα τέτοια διάθεση. Ούτε θαρρώ αποπροσανατολίζω τίποτα. Απλά από τη στιγμή που δε συμφωνεί κάποιος με την άποψή σου ξεκινάς επίθεση σε προσωπικό επίπεδο - άλλος ένας Θεμομακισμός στην τακτική που ακολουθείς, αλλά ξέχασα, εσύ δεν παρακολουθείς τέτοια θέματα, είσαι υπεράνω, οπότε δεν μπορείς να καταλάβεις και τα γραφόμενα μου.\nΌσο για τη λύση που θα μπορούσα να προτείνω: αν έκανες διδακτορικό ή μεταπτυχιακό της προκοπής - που αμφιβάλλω - θα έβλεπες πώς λειτουργούν τα ερευνητικά κέντρα στο εξωτερικό, μιλώ για τα ερευνητικά κέντρα που παράγουν καινοτόμο έργο. Και αν το ψάξεις λίγο θα δεις πως δεν υπάρχει συγκεκριμένο μοντέλο διαχείρισης.Υπάρχει όμως κάτι κοινό:\nΊσως η λέξη αξιολόγηση να σου θυμίζει τίποτα, ή μήπως όχι; Διότι από τον τρόπο που αξιολογείς τις απαντήσεις στα comments μάλλον σου είναι άγνωστη η λέξη. Μάζεψε λοιπόν χερ, τη γλοιώδη ψευτομαγκιά σου και τράβα για νέες αντεπιθέσεις.\nΦεβρουαρίου 17, 2008 11:14 μ.μ.\nΑπορώ πάντως, πως καταδέχεσαι να ασχολείσαι με έναν γλοιώδη ψευτόμαγκα σαν κι εμένα -δεν αηδιάζεις ρε παιδάκι μου;\nΤο να έχει κάποιος σκατά στο μυαλό του από την τηλεόραση μην το παίρνεις σαν προσωπική επίθεση -ισχύει για το μεγαλύτερο ποσοστό των συμπολιτών μας. Βάλε κι εμένα μέσα -μην κολλάς. Η διαφορά βρίσκεται στο κατά πόσο καταλαβαίνεις την κατάστασή σου -λοιπόν, εκεί σου ρίχνω. Γιατί εγώ γνωρίζω τις προσωπικές μου μαλακίες -ενώ εσύ δείχνεις οτι προτιμάς να τις αγνοείς.\nΜην το παιδεύουμε, βλέπω και Θέμο και Μάκη και Λάκη -φανατικά -αν αυτό σε βολεύει σε κάτι.\nΑπ΄ότι βλέπω όμως με γνωρίζεις μια χαρά -αφού βγάζεις συμπέρασμα οτι δεν έχω κάνει κάποιο μεταπτυχιακό της προκοπής. Δεν θα σου φέρω αντίρρηση σε αυτό -ποιος είμαι εγώ άλλωστε που θα σε διορθώσω;\nΕπαναλαμβάνω πάντως την ερώτηση:\nΗ απάντησή σου είναι αξιολόγηση; Πες μου λοιπόν τα κριτήρια για τον δημόσιο τομέα ή έστω για τα ερευνητικά ιδρύματα κι εγώ μαζί σου. Θα σε χειροκροτήσω κιόλας.\nΑλλά πες μου κάτι συγκεκριμένο -όχι αοριστίες και παραμυθάκια.\nΚαι δεν επιτίθεμαι προσωπικά σε όποιον έχει αντίθετη γνώμη από τη δική μου (συγνώμη που σε διορθώνω -γιατί τυγχάνεις και παντογνώστρια), αλλά δεν γουστάρω να αγοράζω τζάμπα ισοπέδωση και στυλάκι υπέρανω.\nΦεβρουαρίου 18, 2008 8:59 π.μ.\nΟι έλληνες έχουμε κακή εμπειρία από τις τριμελής επιτροπές των 5-6 ατόμων [αξέχαστος Μίρτσος]. Βρωμάνε ρεμούλα από μακρυά.\nΟ δημόσιος υπάληλος είναι για να εγγυηθεί την εφαρμογή κάποιου σχεδίου. Αυτή είναι η δουλειά του.\nΗ ένσταση μου στα τρία παραδείγματα είναι ότι, ενώ ο δημόσιος υπάλληλος έκανε τη δουλειά του ως ώφειλε, το αποτέλεσμα [της έρευνας εν προκειμένω] βρέθηκε να το εκμεταλεύονται «ημέτεροι».\nΔεν ξέρω αν είμαι κατανοητός. Πήγε κάποιος στη γραματεία είπε θέλω τόσα για την τάδε έρευνα, είδαν εκεί οι άνθρωποι αν πληρεί τις προδιαγραφές, του έδωσαν όσα δικαιούτο και πήγε στο καλό.\nΤο μετά είναι το θέμα. Κι εκεί δεν νομίζω ότι έχει λόγο η κάθε γραμματεία. Ή μαλλον έχει όσο λόγο έχω κι εγώ. Μόνο να διαμαρτυρηθούμε μπορούμε.\nΓι' αυτό και είμαι της άποψης, τα θέμματα αυτά να τα καθορίζουν όσοι έχουν έννομο συμφέρον απ' την πλευρά του κράτους, μιας και μιλάμε για κρατικά κονδύλια. Θέλεις να κάνεις έρευνα κύριε Ματοσακέ;\nΩραία θα την κάνεις μέσω πανεπιστημίου – τεί και θα μείνει περιουσία του. Αν θέλω εγώ ως επιχειρηματίας αργότερα να την εκμεταλευτώ, θα σκάσω ένα καλό ποσόν [που θα μείνει στο πανεπιστήμιο] να πάρω την χρήση της. Είναι ένα καλός τρόπος να συνδέσεις τα πανεπιστήμια με την παραγωγή κατά τη γνώμη μου πάντα.\nΑλλοιώς ας φτιάξω τμήμα R&D εσωτερικό στην εταιρία μου.\nΠόσες εταιρίες ξέρεις να έχουν τέτοιο στην Ελλάδα; Και καμία σου λέω. Όλοι θέλουν να παίρνουν απ' τα έτοιμα δωρεάν.\nΕίναι το κόλπο με το δίκτυο του ΟΤΕ. Που ζητούν όλοι να μοιραστεί δωρεάν και μαζί και αρκετά βλήματα από τους καταναλωτές. Με το επιχείρημα ότι το κράτος δεν μπορεί να είναι επιχειρηματίας.\nΔεν είναι το κράτος, αλλά είμαι εγώ. Και απ' τη στιγμή που τα Άνω Μαγουλιανάμπελα είναι Ελλάδα, οφείλει το κράτος να έχω και internet και δρόμους και τραίνα, ώστε να μπορώ ν' ανοίξω μια επιχείρηση εκεί. Και ας μπαίνει μέσα ο ΟΤΕς. Έχουμε ξεχάσει ότι οι επιχειρήσεις αυτές είναι κοινής ωφελείας και ο ρόλος τους είναι να φτιάχνουν και να συντηρούν υποδομές και όχι να αποδίδουν μερίσματα σε μετόχους.\nΚαι όποιος θέλει να χρησιμοποιήσει για κερδοσκοπικούς λόγους τις υποδομές, να τις πληρώνει. Δεν θα είναι ανταγωνιστικός θα πουν οι νεοφιλελεύθεροι... Ας μειώσει το κέρδος του, λέω εγώ.\nΤώρα αν αυτό με την έρευνα και τα πανεπιστήμια γίνει με τη μορφή ΙΤΕ και γραμματείας ή καποιο άλλο σχήμα λίγο ενδιαφέρει. Εμένα τουλάχιστον. Δεν είναι θέμα ταμπέλας. Είναι θέμα πολιτικής και αυτή δεν την καθορίζει ο δημόσιος υπάλληλος. Αυτός εγγυάται την εφαρμογή της.\nΒλέπε πως καρατόμησαν τον πρόεδρο της επιτροπής φαρμάκων [κάπως αλλοιώς λέγεται, αλλά αυτή τη στιγμή κόλλησε ο μυαλός] αφού δεν τους έδινε έγκριση για την εισαγωγή διαφόρων φαρμάκων αγνώστου προελεύσεως και αποτελεσματικότητος. Βλέπε πως έφαγαν και τον Ζορμπά για τα δομημένα ομόλογα.\nΜιλάμε για κρατικά σχήματα που απλά έκαναν καλά τη δουλειά τους.\nΣαφώς και από τη στιγμή που δεν υπάρχει μια λύση σαφής για το θέμα, όσο το 1+1 = 2 , είμαι κατά οποιασδήποτε αλλαγής. Δεν γουστάρω δεξιές και φιλελεύθερες μεταρυθμίσεις.\nΤις απορίπτω εκ των προτέρων χωρίς να τις ακούσω, γιατί είμαι σίγουρος ότι θα είναι μαλακίες και για το καλό των πλούσιων.\nΑλλά το πάω κι ένα βήμα παραπέρα. Αυτές που υπάρχουν [γραμματείες – επιτροπές] να εξασφαλιστεί η αποτελεσματικότητα της δουλειάς τους, από κάθε λογής εξουσίες.\nΦεβρουαρίου 19, 2008 2:25 μ.μ.\nChris, να σου εξηγήσω δυο -τρία πραγματάκια:\n1. Η ιστορία στη Γραμματεία είχε σαφείς κανόνες. Προκήρυξη, ερχόταν ο κάθε ενδιαφερόμενος, έπαιρνε μια προκαταβολή, κατέθετε αποτελέσματα, έπαιρνε δεύτερη δόση, ολοκλήρωνε, πήγαινε επιτροπή από δημόσιους και καθηγητάδες, έβλεπε οτι είχε γίνει σωστά η δουλειά και τον αποπλήρωνε. Πάντα έτσι γινόταν; Δεν παιζόταν λαμογιά; Αυτός ήταν ο κανόνας -εξαιρέσεις πάντα υπήρχαν. Κατανοητό;\n2. Τα φράγκα δίνονταν είτε σε δημόσιους, είτε σε ιδιωτικούς φορείς. Όταν εμφανιζόταν δημόσιο -η Γραμματεία πλήρωνε όλο το πακέτο. Στους ιδιώτες η δουλειά πήγανε 50-50. Κι αν δεν βάζανε από την τσέπη τους δεν πληρώνονταν. Γιατί να δίνουμε λεφτά σε ιδιώτες -θα πεις. Για να προωθήσουμε την πουτάνα την καινοτομία, για να βοηθήσουμε τον ιδιώτη να γίνει ανταγωνιστικός. Γιατί υπήρχε η άποψη πως οι ελληνικές εταιρείες δεν είχαν τους πόρους να στήσουν R&D. Μπορούμε να διαφωνούμε όσο θέλουμε επί του θέματος -αλλά τα λεφτά έρχονταν από την Κοινότητα και αυτοί ήταν οι όροι της Κοινότητας.\n3. Τα πανεπιστήμια έκαναν αιτήσεις για να πάρουν επιχορηγήσεις αλλά συνήθως έπαιρναν τ΄αρχίδια τους. Γιατί ΔΕΝ ΚΑΝΟΥΝ ΕΡΕΥΝΑ.\n4. Η ιστορία του ΟΤΕ έχει να κάνει ΚΑΙ ΠΑΛΙ με την Κοινότητα. Αυτοί αποφάσισαν να σπάσει το μονοπώλιο. Αλλά, από εκεί και πέρα, οι δικοί μας μαλακίστηκαν γιατί κατέβασαν σώβρακα αντί να ζητήσουν χρήματα από τις εταιρείες, αν αυτές ήθελαν να πατήσουν πάνω στην υποδομή τους. Αντί γι΄αυτό ξέρεις τι έκαναν οι ΟΤΕατζήδες; Επειδή ο κοινοτικός κανονισμός όριζε πως πρέπει οι ιδιώτες να αποκτήσουν πρόσβαση στην καλωδίωση του ΟΤΕ -πήγαν οι μάγκες και έβαλαν οπτική ίνα από τα κέντρα τους μέχρι τις κολώνες και άφησαν το καλώδιο από την κολώνα μέχρι το σπίτι. Κουτοπονηρία σκατιάρη πολιτικάντη είναι αυτό.\n5. Έχεις δίκιο πως όποιο σχήμα κάνει, έστω και υποφερτά, τη δουλειά του -το τρώνε λάχανο. Αρχή Προστασίας Δεδομένων, Ζορμπάς και τώρα τη Γενική Γραμματεία. Εκεί είναι το θέμα μου κι εμένα. Στο γεγονός οτι διαβρώνουν οτι διαβρώνεται και διαλύουν ότι κρατιέται σε κάποιο επίπεδο (όχι φοβερό -απλά υποφερτό, υπενθυμίζω).\n6. Για τον ΟΣΕ επανέρχομαι. Σαμποτάρεται για να πριμοδοτηθεί η Aegean -κι αυτό είναι κλοπή των χρημάτων μέσα από τα πορτοφόλια μας.\nΦεβρουαρίου 19, 2008 2:47 μ.μ.\n...βραδυές σαν κι αυτές, οι παραδόσεις πρέπει να τηρούνται!\nΠΑΜΕ μωρή αρρώστια!!!!!!\nΦεβρουαρίου 19, 2008 6:05 μ.μ.\nΑν είναι ο δικός μου ο Άσωτος μέσα στο γήπεδο -το έχουμε σίγουρο το αποτέλεσμα.\nΑλλά όπως λέει και το άσμα:\n"Κι αν δεν το πάρουμε στ΄αρχίδια μας τα δυο -είμαστ΄άρρωστοι με τον Ολυμπιακό"\nΦεβρουαρίου 19, 2008 7:11 μ.μ.\nΒλέπω ότι πάσχουμε και από ίδιες αρρώστιες. Ευχάριστο αυτό!\nΦεβρουαρίου 20, 2008 11:52 π.μ.\nΧαχα, καλώς τα παιδιά! Καλά τα πήγαμε χτες -τώρα το άγχος το έχουν οι Λονδρέζοι. Εμείς θα τους περιμένουμε στις αντεπιθέσεις κι ότι κάτσει. Αρκεί να είναι καλά ο Βούλης, Λεντέσμα, ο Ιέρο, ο Γκαλέτι και ο Ντάρκο. Δεν ξέρω τι θα καταφέρουμε, μπορεί στο τέλος να μας κάνουν γιο -γιο από τα πολλά γκολ, αλλά αυτή τη φορά αγγίξαμε το όνειρο κι αυτό είναι κάτι -όπως και να το δεις.\nΥ.Γ.: Από τη στιγμή που ο Πάντος έφτασε να σβήσει τον Τζο Κόουλ και να κάνει και προωθήσεις από την πλευρά του ... όλα πλέον είναι πιθανά.\nΦεβρουαρίου 20, 2008 12:04 μ.μ.\nΕπίσης όταν φέρνεις 0-0 με την Τσέλσι και στο τέλος λες ότι μπορούσαμε να έχουμε σκοράρει και είσαι και λίγο απογοητευμένος με το τελικό σκορ είσαι σε καλό δρόμο.\nΥΓ (reprise): Αν είχε σκοράρει ο Πάντος στη φάση που περνάει δυο-τρεις και στο σουτ χτυπάει η μπάλα πάνω στην πλάτη του Τζόλε θα έκαιγα όλο σπίτι για πάρτη του.\nΦεβρουαρίου 20, 2008 1:32 μ.μ.\nΟ καλός δρόμος είχε αρχίσει να αχνοφαίνεται από εκείνο το βράδυ στο Μπερναμπέου -όταν παίζαμε με 10 παίχτες και όλο το γήπεδο φώναζε "Ίκερ, Ίκερ" στο 80φεύγα.\nΕντάξει, αν είχε σκοράρει ο Πάντος, απλά θα έκοβα τη μπάλα και θα γινόμουν χριστιανός.\nΦεβρουαρίου 20, 2008 1:44 μ.μ.\nΚαι μετά βγήκε ο Κυριάκος της Μαρίκας (ο αδερφός της Ντόρας) –επώνυμο δεν λέω\nΤί δεκασέλιδα διηγηματάκια καί τά ρέστα (δέν τά υποτιμώ... Απλώς...) Απλώς αυτή η ατάκα τά γα*εί όλα! χαχαχαχα!\nΦεβρουαρίου 21, 2008 10:39 π.μ.\nΑδερφέ μου κοίτα κάτι. Εγώ σα συνειδητοποιημένος αριστερός (με παρακολουθείς;) δεν είμαι προληπτικός και τα τέτοια. Αλλά, καλού -κακού "με λεμ΄ονόματα" που έλεγε και η Ρίτα.\nΠου χάθηκες εσύ; Μου πήρε γύρω στο δεκαήμερο να βρω ποιος κερατάς ήταν αυτός ο Λιάπης που έλεγες -τώρα που το βρήκα μπορείς να ξαναποστάρεις ελευθέρως (βοσκής).\nΠαραιτήθηκε κι ο Φιδέλ ... ε, όλο και κάτι θα έχεις να γράψεις χεχε.\nΦεβρουαρίου 21, 2008 12:44 μ.μ.\nε, γιά τόν φιδέλ μού έχεις φτιάξει σύμπλεγμα! Δέν δύναμαι!\n[αδειεύτηκα - ήμην εκδρομούλα σέ χιόνια στήν μακεδονία. (Είχε κι εδώ, τό ξέρω, πιάστηκα μαλά**ς! χαχαχα!)]\nΦεβρουαρίου 21, 2008 3:11 μ.μ.\nΒρήκες χιόνια στη Μακεδονία; Πως το κατάφερες αυτό ρε θηρίο; Εγώ έμαθα πως από Θασ/νίκη μέχρι Αλεξανδρούπολη ήταν ηλιόλουστα. Εκτός αν πέρασες τα σύνορα και πήγες στην άλλη Μακεδονία χεχε.\nΚαλά έκανες και απέκτησες σύνδρομο με τον Κάστρο. Μέσα στη μόδα σε έχω -κανένας δεν τον βρίζει τώρα που παραιτήθηκε. Η μόνη του μαλακία ήταν οτι έφυγε στα 49 χρόνια και δεν κάθισε να τα κάνει 50. Άντε, καιρός σου να μαζέψεις τίποτα φράγκα να πας για τα μπάνια σου στην Κούβα -τώρα δεν θα έχεις φόβο να γυρίσεις Καστρικός.\nΦεβρουαρίου 21, 2008 3:55 μ.μ.\nΝαι, το σχόλιό μου είναι παντελώς άσχετο με το θέμα και θα έπρεπε κανονικά να σου στείλω mail, αλλά βαριέμαι. Να σου πω: έχεις να μου προτείνεις να διαβάσω κανά μυθιστόρημα που η υπόθεσή του να έχει να κάνει με τον θαυμαστό κόσμο του ποδοσφαίρου; (όχι μόνο το ελληνικό)\nΜην μου πεις για το "football factory", αυτό διαβάζω τώρα. ευχαριστώ. ΄\nένας αυστριακός φίλος\nΦεβρουαρίου 22, 2008 1:32 μ.μ.\nΤο νέο σου μυθιστόρημα, θα το διαβάσω ολόκληρο, όταν το ανεβάσει πάλι σε pdf η Τομ. Το ξέρεις, οι συνέχειες μου σπάνε τα νεύρα.\nΦεβρουαρίου 22, 2008 1:36 μ.μ.\nΤο "μυθιστόρημα" θα ολοκληρωθεί μόνο αν αξίζει τον κόπο -κάτι για το οποίο δεν έχω πειστεί ακόμα.\nΠάρε και το "Κυνηγοί Κεφαλών" του ιδίου, έχει μέσα χουλιγκάνια, αλλά το πάει και λίγο πιο δίπλα το ζήτημα. Αυτός ο Κινγκ είναι από τους αγαπημένους μου συγγραφείς. Και βγάζει και βιβλία με τους ίδιους περίπου πρωταγωνιστές, πράγμα που γουστάρω.\nΣτα ελληνικά πράγματα, υπάρχει "η φανέλα με το 9" του Κουμανταρέα -με την άνοδο και την πτώση του παιχταρά Μπιλ Σερέτη. Δεν είναι κακό, αλλά δεν είναι και τίποτα σουπερουάου.\nΥπάρχει και ένα βιβλίο για το ποδόσφαιρο που έχει βγάλει ο Ζαχόπουλος χαχαχα -μην το πάρεις.\nΕπίσης κάτι έχει βγάλει ο Μένιος ο Σακελαρόπουλος, αλλά τον σιχαίνομαι και δεν το έχω ψάξει.\nΓενικότερα, αν θέλεις να διαβάσεις για μπάλα -ψάξε καμιά βιογραφία του Τζορτζ Μπεστ, ήταν αυτός που είχε το παρατσούκλι "ο πέμπτος Μπητλ" όσο έπαιζε ποδόσφαιρο. Είχε πει εκείνη τη μνημειώδη φράση "τα περισσότερα λεφτά μου τα ξόδεψα στις γυναίκες και το ποτό -τα υπόλοιπα τα σπατάλησα άσκοπα".\nΆσχετη πρόταση βιβλίου σε άσχετο σχόλιο -πάρε το "Μια στεκιά στο μάτι του Μοντεζούμα" του Νικολαϊδη. Ότι καλύτερο έχω διαβάσει εδώ και πάρα πολύ καιρό.\nΥ.Γ.: Ποτέ θα αφήσεις την Αυστρία να περάσεις από τα μέρη μας;\nΦεβρουαρίου 22, 2008 1:54 μ.μ.\nΗ "στεκιά" είναι ένα από τα επόμενα βιβλία που θ' αγοράσω.\nΕμπιστεύομαι τις βιβλιοκρίσεις σου, ούτως ή άλλως.\nΠαίζει να κατέβω σύντομα. Λέω να πάω να δω τον Larry Gus που παίζει στο Gagarin την Πέμπτη\nΦεβρουαρίου 22, 2008 2:16 μ.μ.\n(Δυτική Μακεδονία πήγα. Καστοριά Νυμφαίο μέχρι καί πρέσπες... είχε χιόνια εκεί βρέ!)\nΦεβρουαρίου 23, 2008 12:42 μ.μ.\nΆσε μας μωρέ που έχουν και οι Βούλγαροι χιόνια! Ρε, χιόνι σαν της πλατείας Συντάγματος, ρυακία και δροσοπηγές σαν της Ηλιούπολης, υπάρχουν πουθενά αλλού;\nNumb, άντε με το καλό.\nΦεβρουαρίου 23, 2008 1:09 μ.μ.


Ο ΛΑΖΑΡΟΣ ΤΣΑΤΑΛΜΠΑΣΙΔΗΣ ΚΑΤΑΘΕΤΕΙ ΔΗΜΟΣΙΑ ΤΗΝ ΥΠΟΨΗΦΙΟΤΗΤΑ ΤΟΥ – Ζυγός Καβάλας, η ιστοσελίδα του χωριού μας!\nΟ ΛΑΖΑΡΟΣ ΤΣΑΤΑΛΜΠΑΣΙΔΗΣ ΚΑΤΑΘΕΤΕΙ ΔΗΜΟΣΙΑ ΤΗΝ ΥΠΟΨΗΦΙΟΤΗΤΑ ΤΟΥ\nHome » Ο ΛΑΖΑΡΟΣ ΤΣΑΤΑΛΜΠΑΣΙΔΗΣ ΚΑΤΑΘΕΤΕΙ ΔΗΜΟΣΙΑ ΤΗΝ ΥΠΟΨΗΦΙΟΤΗΤΑ ΤΟΥ\nΣΑΝ ΕΤΟΙΜΟΣ ΑΠΟ ΚΑΙΡΟ Ο ΛΑΖΑΡΟΣ ΤΣΑΤΑΛΜΠΑΣΙΔΗΣ ΚΑΤΑΘΕΤΕΙ ΔΗΜΟΣΙΑ ΤΗΝ ΥΠΟΨΗΦΙΟΤΗΤΑ ΤΟΥ\n«Βούλησή μου είναι να συμμετέχω στις δημοτικές εκλογές»\nΤου Νίκου Χαζαρίδη\nΟ δήμαρχος Φιλίππων, Λάζαρος Τσαταλμπασίδης, κρατούσε όλο το προηγούμενο διάστημα αποστάσεις ασφαλείας από κάθε συζήτηση που άρχιζε, κατέληγε ή κινδύνευε να καταλήξει στο θέμα που μονοπωλούσε το ενδιαφέρον των περισσότερων συναδέλφων του, αυτό των διοικητικών ορίων των δήμων. Δεν ήταν λίγες οι φορές που πιέστηκε από τους δημοσιογράφους να απαντήσει στο ερώτημα για το δικό του πολιτικό μέλλον και ρόλο μέσα στο σύγχρονο αυτοδιοικητικό γίγνεσθαι. Απαντούσε παραπέμποντας όλους στο εγγύς μέλλον και στον κατάλληλο χρόνο. Ο κατάλληλος χρόνος για δημόσιες δηλώσεις είναι ο σημερινός για το Λάζαρο Τσαταλμπασίδη. Στη συνέντευξη που παραχωρεί στη «Ν.Ε.» δηλώνει ότι θα είναι υποψήφιος δήμαρχος για το δήμο Καβάλας. Ο «αυριανός δημότης» όπως τον χαρακτήρισε προχθές το βράδυ, ο δήμαρχος Καβάλας, Κωστής Σιμιτσής, καλωσορίζοντάς τον στην αίθουσα συνεδριάσεων του δημοτικού συμβουλίου, στοχεύει να γίνει ο αυριανός δήμαρχος του δήμου. Στην προεκλογική του εκστρατεία σε περίοπτη θέση θα είναι το αίτημα να φέρει ο δήμος το όνομα των Φιλίππων. Θα πρέπει όμως να οργώσει τις γειτονιές της Καβάλας, της Ν. Καρβάλης και του Χαλκερού για να πείσει τους δημότες ότι το αίτημα αυτό εάν ικανοποιηθεί θα είναι επ΄ ωφελεία του δήμου Καβάλας. Η επίσημη ανακοίνωση της υποψηφιότητάς του μέσα από τη συνέντευξη στη «Ν.Ε.» ενδεχομένως θα σταματήσει την φλυαρία κάποιων ή και να αναστείλει το ενδιαφέρον κάποιων άλλων…\nΚύριε δήμαρχε, εκτιμάτε ότι η συνένωση του δήμου σας με το δήμο Καβάλας είναι προς το συμφέρον των δημοτών σας;\nΘεωρώ ότι με το δήμο Καβάλας μπορούμε να αναπτύξουμε ακόμη περισσότερο το κομμάτι του τουρισμού έτσι ώστε να αξιοποιήσουμε όλα αυτά τα οποία μπορούν να αναπτύξουν περισσότερο την περιοχή μας. Ο τουρισμός που μπορεί να αναπτύξει η πόλη σε συνδυασμό με τον Πολιτισμό του δήμου Φιλίππων, μπορούν να γίνουν οι βασικοί πυλώνες αυτής της ανάπτυξης.\nΤί έχετε να πείτε σήμερα σε όλους εκείνους που επιμένουν ακόμη και σήμερα ότι έπρεπε να μείνει μόνος του ο δήμος Φιλίππων, με το επιχείρημα ότι είχε βάλει περισσότερο από άλλους δήμους τη βάση της ανάπτυξης, καθώς λειτουργούσε πολύ καλά μετά τα πρώτα χρόνια του «Καποδίστρια»;\nΛογικό είναι μετά από 12 χρόνια να αρχίσει να αποδίδει και ο «Καποδίστριας». Έγιναν βήματα και μετά τις δύο πρώτες τετραετίες η λειτουργία των δήμων βελτιώθηκε. Δε θα ήθελα όμως να αναφερθώ στο θέμα αν θα έπρεπε ο δήμος Φιλίππων να είναι μόνος του. Άλλωστε, τί αξία έχουν οι συζητήσεις του παρελθόντος; Σήμερα δεν έχει καμία σημασία. Είναι απόψεις που έχουν διατυπωθεί, που είναι σεβαστές, είτε αυτές που ήθελαν την αυτονόμηση του δήμου, είτε αυτές που ήθελαν τη συνένωση με το δήμο Παγγαίου, είτε και αυτές που ήθελαν τη συνένωση με το δήμο Καβάλας.\nΥπήρχε και η άποψη για συνένωση με το δήμο Ορεινού.\nΤο σενάριο αυτό ήταν σκοπιμότητα για να μπορέσουμε να μείνουμε μόνοι μας. Ουσιαστικά, αν συζητήσουμε γι’ αυτό το σενάριο δεν έχει να προσφέρει τίποτα παραπάνω από το να συζητήσουμε για να μείνει ο δήμος μόνος του. Η δυναμική του δήμου Φιλίππων δεν είναι στον ορεινό όγκο. Πραγματικά, αν εξετάσουμε τα στατιστικά στοιχεία, ένα μεγάλο κομμάτι του δήμου είναι ορεινό. Ωστόσο, όλοι διαπιστώνουμε ότι το δυναμικό κομμάτι της κοινωνίας βρίσκεται στην πεδινή περιοχή. Το 80% του πληθυσμού ζει στο πεδινό κομμάτι. Αυτό είναι εθνικό στοιχείο. Εγώ πάντως δεν είμαι της λογικής ότι θα πρέπει να υπάρχει μόνο ένα στοιχείο, μόνο κάμπος ή μόνο βουνό. Το να μπορεί ένας δήμος να διαθέτει διαφορετικά στοιχεία, του δίνει μια άλλη δυνατότητα και προοπτική ανάπτυξης.\nΤελικά, έχετε πάρει τις αποφάσεις σας; Θα διεκδικήσετε το δήμο Καβάλας, ως επικεφαλής ενός συνδυασμού με τη στήριξη της ΝΔ;\nΘα σας το πω καθαρά. Η βούλησή μου είναι να συμμετέχω στις δημοτικές εκλογές και να συμμετέχω ως επικεφαλής δημοτικού συνδυασμού. Υπάρχει μια εμπειρία τεσσάρων ετών. Μπορούμε να βασιστούμε σε αυτήν την εμπειρία αλλά και στις σχέσεις μας με την Καβάλα ώστε να δημιουργήσουμε ένα έμψυχο υλικό ισχυρό και αξιόμαχο και να παρουσιάσουμε μια σοβαρή πολιτική πρόταση που να απαντά από τα καθημερινά μικρά προβλήματα που απασχολούν την περιοχή, έως θέματα που άπτονται κοινωνικής πολιτικής και βεβαίως θέματα που άπτονται γενικότερα της ανάπτυξης της περιοχής μας.\nΛένε πολλοί και κυρίως οι πολιτικοί σας αντίπαλοι ότι είναι πολύ δύσκολο να αποσπάσετε την ψήφο των Καβαλιωτών, επειδή οι δημότες της Καβάλας δεν έχουν μορφώσει άποψη για σας.\nΟύτε και το 2006 οι δημότες του δήμου Φιλίππων είχαν καθαρή εικόνα για το πρόσωπό μου. Θεωρώ ότι είναι καλύτερη εικόνα αυτή που υπάρχει σήμερα. Το 2006 δεν υπήρχε καμία εικόνα για μένα. Ναι, θα κληθούν να ψηφίσουν οι δημότες Καβάλας, αλλά δε θεωρώ ότι πρέπει να ανοίξει μια τέτοια συζήτηση. Αυτό που πρέπει να ενδιαφέρει όλους είναι να εκλεγεί μια διοίκηση που να μπορεί να επιφέρει καλύτερα αποτελέσματα.\nΚάνατε το προηγούμενο διάστημα επαφές με τους εκπροσώπους της άλλης πλευράς και κυρίως με τα στελέχη της Ν.Δ., για να περάσετε αυτή την άποψη και να δοκιμαστεί σιγά-σιγά στην κοινωνία αυτής της πόλης;\nΑυτή η επαφή γίνεται. Εγώ προσωπικά δεν έχω διαπιστώσει ιδιαίτερα αρνητικό κλίμα λόγω της καταγωγής μου και πολλοί αντιλαμβάνονται ότι η καταγωγή δεν είναι το κριτήριο για την επιλογή του δημάρχου.\nΕίναι καλό να δούμε να σημεία των καιρών. Να δούμε τις τάσεις που επικρατούν. Οι επιλογές του κόσμου δε στηρίζονται σε ταμπού. Στηρίζονται καθαρά σε πρωτοβουλίες που αναλαμβάνει η ίδια η κοινωνία.\nΠόσο φωτογραφική ήταν η δήλωση που έκανε χθες ο κ. Σαμαράς σε εκδήλωση στελεχών της Ν.Δ. ότι θα μπουν μπροστά νέοι άνθρωποι με νέες ιδέες για να αλλάξουν το κλίμα και τις ισορροπίες στον αυτοδιοικητικό χάρτη της χώρας;\nΔε θα έλεγα ότι είχε εμένα στο μυαλό του ο κ. Σαμαράς, αλλά και μόνο που με ρωτάτε με τιμά γιατί εκτιμώ ότι είναι προϋποθέσεις που μπορώ να πω ότι και λόγω της ηλικίας μου και του μικρού σχετικά χρόνου που ασχολούμαι με τα κοινά, πληρώ.\nΜέσα από ποια διαδικασία, κατά την εκτίμησή σας, πρέπει να αναδειχθεί ο υποψήφιος που θα εκπροσωπήσει το κόμμα σας στις επικείμενες εκλογές για το δήμο Καβάλας; Γιατί ενδεχομένως να μην επικρατήσει αυτή η λογική και η διαδικασία για τους μικρούς δήμους…\nΗ άποψή μου είναι ότι για τα πράγματα αποφασίζουν οι κοινωνίες. Στην κοινωνία των δύο δήμων γίνεται μια συζήτηση πολύ έντονη για το ποιες θα είναι οι υποψηφιότητες. Μέσα από αυτή τη ζύμωση θεωρώ ότι τελικά θα προκύψει ο υποψήφιος δήμαρχος. Θα πρέπει, λοιπόν, να συζητάμε από κοινού και μέσα από τις συμφωνίες και τις διαφωνίες να προκύπτει μια πολιτική πρόταση που θα έχει κάτι να πει.\nΔηλαδή θα πρέπει να ακολουθηθεί η διαδικασία που επέλεξε το κόμμα σας για την ανάδειξη του αρχηγού;\nΌχι, η εκλογή από τη βάση αναφέρεται μονάχα σε ένα συγκεκριμένο σώμα δημοτών. Τον δήμαρχο τον εκλέγει η κοινωνία όλη και όχι ένα μόνον κομμάτι της.\nΔηλαδή ποια θα πρέπει να είναι η διαδικασία;\nΗ κλασσική που ακολουθείται πάντα. Η δυναμική που αποκτά ο καθένας αποτελεί το απαραίτητο προβάδισμα που πρέπει να διαθέτει ένας υποψήφιος.\nΘα συμφωνούσατε να δοκιμαστούν όλες οι αιτήσεις, όλες οι υποψηφιότητες κυρίως από τη βάση του κόμματος για να βγει ένα οριστικό συμπέρασμα;\nΟ επίσημος τρόπος δεν είναι η ψηφοφορία. Αυτό τέθηκε κάποια στιγμή και δε θεωρώ ότι το κόμμα της Ν.Δ. θα οδηγηθεί σε αυτή τη λύση. Εγώ θεωρώ ότι όταν γίνεται διάλογος για την τοπική αυτοδιοίκηση σαφώς και θα πρέπει να συζητούν και τα πολιτικά κόμματα, τα οποία είναι φορείς που έχουν προτάσεις.\nΠοια είναι η σχέση σας με τους υπόλοιπους διεκδικητές του χρίσματος για το δήμο Καβάλας; Είχατε επαφές με ορισμένους από αυτούς το προηγούμενο διάστημα; Ενδεχομένως κάποιοι από αυτούς να είναι μαζί με εκείνον που θα επιλέξει το κόμμα να είναι υποψήφιος δήμαρχος.\nΠρος το παρόν δεν έχουν εκφραστεί ανοικτά τουλάχιστον κάποιες επιθυμίες, πέρα από αυτήν του κ. Εριφυλίδη. Εγώ θα σας πω ότι με όλους τους ανθρώπους οι οποίοι ασχολούνται με την τοπική αυτοδιοίκηση, αλλά και την κεντρική πολιτική σκηνή, ανεξάρτητα με το χώρο στον οποίο ανήκουν διατηρώ καλές σχέσεις. Συζητώ με όλους όσους ακούστηκαν ότι μπορεί να είναι υποψήφιοι και αυτό εντάσσεται στη λογική που σας έλεγα προηγουμένως. Θα πρέπει να συζητήσουμε και μεταξύ μας και με τη κοινωνία για να καταλήξουμε.\nΣυναντηθήκατε σχεδόν με όλους τους ενδιαφερόμενους και με τον κ. Καραμπουρνιώτη ή και με το νομάρχη Καβάλας;\nΜε το νομάρχη μιλάμε πολύ συχνά. Κάπου εκεί μεταξύ των θεμάτων για τα θέματα του δήμου και της νομαρχίας προφανώς γίνονται πολλές συζητήσεις.\nΜπορεί μια υποψηφιότητα με τα δικά σας χαρακτηριστικά να ενώσει όλα τα αντίπαλα στρατόπεδα της Νέας Δημοκρατίας, για να σταματήσουμε αυτό που βλέπουμε σχεδόν καθημερινά στα Μέσα Ενημέρωσης;\nΜπορεί αυτό να είναι φιλοδοξία δική μου, αλλά αυτό θα το κρίνει ο καιρός και οι επόμενες κινήσεις που θα γίνουν. Είμαι από τη φύση μου αισιόδοξος. Αλλά ξαναλέω, αυτό που πρέπει να γίνει είναι να πείσουμε την κοινωνία.\nΜπορείτε με απόλυτο τρόπο να πείτε ότι η εκδήλωση ενδιαφέροντος από την πλευρά σας για τη διεκδίκηση του δήμου Καβάλας, εκφράζει την πλειοψηφία των συντηρητικών ψηφοφόρων της περιοχής;\nΔε πιστεύω ότι οι δημότες Φιλίππων με αντιλαμβάνονται παραταξιακά. Σαφώς και η υποψηφιότητά μου δημιουργεί τάσεις ομαδοποίησης και συνεύρεσης συγκεκριμένων ψηφοφόρων.\nΤο λέω αυτό γιατί στο πρόσφατο παρελθόν υπήρχαν πολλά νέα στελέχη που δοκιμάστηκαν στην τοπική αυτοδιοίκηση και σήμερα την υπηρετούν. Αυτά τα στελέχη έχουν την πρόθεση να στηρίξουν την υποψηφιότητά σας;\nΔεν μπορώ να απαντήσω εγώ για λογαριασμό άλλων. Είναι καλό να ρωτήσετε αυτούς στους οποίους αναφέρεστε. Ανοικτός διάλογος υπάρχει, συζητήσεις γίνονται και θεωρώ ότι αυτό είναι καλό και μας δίνει τη δυνατότητα να κάνουμε και ένα βήμα παραπέρα.\nΤι κάνετε για να προσεγγίσετε ψηφοφόρους από τους άλλους κομματικούς χώρους;\nΠιστεύω ότι η πρόταση που παρουσιάζει κάποιος υποψήφιος είναι αυτή που μπορεί να προσεγγίσει ανθρώπους από άλλους χώρους. Η Τοπική αυτοδιοίκηση έχει διαφορετικό προορισμό και άλλο στόχο σε σχέση με την κεντρική διοίκηση. Είμαστε εδώ μεταξύ μας, γνωρίζουμε τα προβλήματα και τις αδυναμίες μας. Το να μπορείς να συνδιαλέγεσαι με τους άλλους χώρους είναι θετικό, γιατί αυτό δείχνει ότι υπάρχει και η τάση από τους άλλους χώρους να στηρίξουν την υποψηφιότητα. Υπάρχει αυτή η δυνατότητα από την πλευρά μου. Με ενδιαφέρει ένας ψηφοφόρος να με ψηφίσει γιατί πιστεύει στην πρόταση που του καταθέτω.\nΣε περίπτωση που κερδίσετε εσείς τη στήριξη της Ν.Δ., είστε έτοιμος να παρουσιάσετε ένα μέρος του συνδυασμού σας;\nΣας έχω πει ότι γίνεται δουλειά και στο κομμάτι των συνεργασιών με ανθρώπους που θέλουν να συμμετάσχουν στο συνδυασμό, αλλά γίνεται και δουλειά που έχει να κάνει με αυτές τις ίδιες τις ανάγκες της κοινωνίας.\nΈχετε σκεφτεί τι θα κάνετε αν δε λάβετε εσείς τη στήριξη της ΝΔ.;\nΔε θεωρώ ότι θα ναυαγήσει αυτός ο σχεδιασμός.\nΈχετε, λοιπόν, τη βεβαιότητα ότι εσείς θα είστε ο εκλεκτός του κόμματος σας.\nΘα το ξαναπώ. Πρέπει να δούμε τα σημεία των καιρών. Έχουμε αλλάξει σελίδα, έχουμε περάσει στην εποχή μετά την μεταπολίτευση.\nΜε ποια επιχειρήματα στηρίζετε την άποψή σας ότι ο νέος δήμος πρέπει να ονομαστεί δήμος Φιλίππων;\nΕυχαριστώ για το ερώτημα, γιατί δημιουργήθηκε μια παρεξήγηση στα ΜΜΕ. Ότι η πρόταση η δική μου ήταν το όνομα να είναι Φίλιπποι και η έδρα να είναι οι Κρηνίδες. Δεν έχω κάνει ποτέ τέτοια πρόταση. Η πρότασή μου είναι ξεκάθαρη. Τα επιχειρήματα δε χρειάζεται να τα πω εγώ. Τα λέει η περιοχή, τα λέει η ίδια η ιστορία. Αν θέλουμε να έχουμε ένα brand name, ένα όνομα που μπορεί να δώσει μια άλλη αίγλη και μια άλλη προοπτική και εικόνα προς τα έξω, αυτό είναι το όνομα Φίλιπποι. Θα είναι καλό να ξεφύγουμε από μικροψηφοθηρικά μηνύματα και να εξετάσουμε με σοβαρότητα το θέμα. Δεν υπάρχει περίπτωση να χάσει η Καβάλα την κυριαρχία της.\nΓιατί βάζετε το θέμα στο παρά πέντε του «Καλλικράτη»; Ίσως να υπήρχε ο χρόνος για διαβούλευση αν το θέτατε νωρίτερα.\nΕίναι μια πρόταση η οποία δημοσιεύτηκε τελευταία, πριν από δύο εβδομάδες. Είναι κατά συνέπεια θέμα των τελευταίων ημερών. Από την άλλη καταλαβαίνετε ότι ο δήμος Φιλίππων είχε λάβει αρχικά μια απόφαση να μείνει μόνος του. Από τη στιγμή όμως που το υπουργείο ξεκαθάρισε τις προθέσεις του, κρίναμε σκόπιμο με απόφαση του δημοτικού συμβουλίου να θέσουμε το θέμα. Η απόφαση ήταν ομόφωνη, με 21 «ναι». Θεωρώ ότι με πολύ σεβασμό το δημοτικό συμβούλιο Φιλίππων πλησίασε το δημοτικό συμβούλιο Καβάλας, του έθεσε τον προβληματισμό του και πιστεύω ότι θα υπάρξει ανταπόκριση από το δημοτικό συμβούλιο Καβάλας, γιατί σε αυτές τις περιπτώσεις είναι καλό οι μεγάλες κοινωνίες να μην περιχαρακώνονται και οι ταγοί αυτών των κοινωνιών να κοιτάνε μπροστά.\nΘεωρείτε ότι είναι εύκολο να πείσετε τους Καβαλιώτες;\nΕγώ αντιλαμβάνομαι την αξία του ονόματος και ως δήμαρχος Φιλίππων οφείλω να προσπαθήσω. Δεν είναι οι Φίλιπποι το κέντρο του κόσμου σαφώς, αλλά δεν μπορούμε να το αγνοήσουμε. Θα πρέπει να υπάρχει σεβασμός στην αντίθετη άποψη. Καταλαβαίνετε ότι εγώ αυτή τη στιγμή, ως δήμαρχος Φιλίππων, δεν μπορώ να πράξω διαφορετικά, αλλά μόνο να συζητήσω κατ’ αρχήν με την κοινωνία της Καβάλας το θέμα του ονόματος.


Στη "φούσκα" του Μακεδονικού Archives - Fact News\nΣτη "φούσκα" του Μακεδονικού\nΜΑΚΕΔΟΝΙΚΟ. Πολύ θόρυβο και άγχος, ακόμα περισσότερη παραπολιτική αλλά ελάχιστη ουσία καταγράφουμε στο πεδίο του Μακεδονικού για την εβδομάδα που μας πέρασε. Η κυβέρνηση προσπαθεί να δώσει υπόσταση σε μια ιστορία που για την ώρα τουλάχιστον δεν έχει πείσει ότι έχει κάποιο περιεχόμενο ενώ σχεδόν όλοι πλέον συμφωνούν ότι το θέμα άνοιξε ως προπέτασμα καπνού και για να προκληθούν εσωκομματικά προβλήματα τόσο στη Νέα Δημοκρατία, όσο και στο Κίνημα Αλλαγής.\nΤο συλλαλητήριο της Θεσσαλονίκης τάραξε για τα καλά κόμματα και σχολιαστές και σίγουρα προβλημάτισε την κυβέρνηση που σίγουρα περιμένει να δει το μέγεθος του δεύτερου συλλαλητηρίου, στην Αθήνα, στις 4 Φεβρουαρίου για να εκτιμήσει το πώς θα προχωρήσει.\nΔεν είναι υπερβολή εάν επισημάνουμε ότι τώρα και η κυβέρνηση, μετά τη Νέα Δημοκρατία, υποδεικνύει τον αλυτρωτισμό των Σκοπίων ως το βασικό πρόβλημα που πρέπει να υπερβεί προκειμένου να υπάρξει κάποια λύση ενώ μέχρι και το Νταβός εντόπιζε το πρόβλημα στο ονοματολογικό. Αλλά και η Εκκλησία της Ελλάδος με σημερινή απόφαση της Ιεράς Συνόδου στο θέμα των συλλαλητηρίων ακολουθεί τη στάση της Νέας Δημοκρατίας αφήνοντας τους ιερείς να συμμετάσχουν κατά συνείδηση αλλά επισημαίνοντας την ανάγκη να αποφύγουν τις υπερβολές.\nΣύμφωνα με το ρεπορτάζ της διπλωματικής συντάκτριας Αγγελικής Σπανού στην εκπομπή Evening Report, η κυβέρνηση διαπραγματεύεται ένα road map, διετούς διάρκειας, με συνομολογημένες και εγγυημένες από τον διεθνή παράγοντα τις αλλαγές/προσαρμογές στην πΓΔΜ, με υπό όρους και βαθμιαία μόνο προσέγγιση προς ΝΑΤΟ και ΕΕ.\nΣύμφωνα με ένα δεύτερο σενάριο που κυκλοφορεί ευρέως και έθεσε υπόψιν μας ο διπλωματικός συντάκτης του ΒΗΜΑτος Άγγελος Αθανασόπουλος θα υπάρξει (ομόφωνη) πρόσκληση για συμμετοχή μεν στο ΝΑΤΟ, αλλά με την τελική κύρωση της ένταξης υπο αίρεση απο την ελληνική Βουλή αφού έχουν προηγηθεί οι αλλαγές στο Σύνταγμα της πΓΔΜ.\nΣήμερα, με παρέμβασή του στα σόσιαλ μήντια ο Ευάγγελος Βενιζέλος θυμίζει ότι οι αλλαγές στο Σύνταγμα της πΓΔΜ προβλέπονται ήδη από την ενδιάμεση συμφωνία του 1995. Σύμφωνα με την ενδιάμεση συμφωνία η πΓΔΜ έχει ήδη δεσμευτεί να αναθεωρήσει τις αλυτρωτικές διατάξεις του συντάγματός της.\nΤέλος, σήμερα, ο Πρωθυπουργός ενημέρωσε τον Πρόεδρο της Δημοκρατίας ενώ αύριο θα συναντηθεί με τους πολιτικούς αρχηγούς. Σύγχυση προκλήθηκε σχετικά με το εάν ο πρόεδρος της Νέας Δημοκρατίας θα ανταποκριθεί στην πρόσκληση του Πρωθυπουργού. Η αρχική ενημέρωση ήταν πως θα αρνούνταν την πρόσκληση ενώ μετά ανακοινώθηκε ότι ο αρχηγός της αξιωματικής αντιπολίτευση, θα ανταποκριθεί θεσμικά στην πρόσκληση για να πει στον Πρωθυπουργό πως η ενημέρωση παρέλκει. Αυτή η σύγχυση προκάλεσε αρκετά αρνητικά σχόλια.\nΣε κάθε περίπτωση, είναι φανερό πως πρέπει ακόμα να διανυθεί αρκετός δρόμος ώστε να έχουμε ένα γεγονός ικανό να παράγει σοβαρές πολιτικές εξελίξεις.\nΑπό τα δεξιά, την εξαιρετική ανάλυση του Ευτύχη Βαρδουλάκη\nΑπό το κέντρο, την εκτίμηση του Θανάση Μαυρίδη.\nΑπό αριστερά, την έκκεντρη ματιά του Αντώνη Παπαγιαννίδη.\nΜΕΤΑΝΑΣΤΕΥΤΙΚΟ. Το Υπουργείο Μεταναστευτικής Πολιτικής έδωσε στη δημοσιότητα στοιχεία για τον αριθμό των αιτήσεων για άσυλο που κατατέθηκαν το 2017.\nΈτσι, κατά το 2017, η Υπηρεσία Ασύλου κατέγραψε συνολικά 58.661 αιτήσεις ασύλου. Από αυτές 40.127 υπεβλήθησαν από άντρες, 18.535 από γυναίκες ενώ 2.275 υποβλήθηκαν από ασυνόδευτους ανήλικους.\nΟι κύριες χώρες καταγωγής ήταν η Συρία (16.396 αιτήσεις), το Πακιστάν (8.923), Ιράκ (7.924) και το Αφγανιστάν (7.567).\nΆσυλο ή επικουρική προστασία έλαβαν τελικώς οι 10.364 , ενώ 34.646 αιτήσεις απορρίφθηκαν είτε ως αβάσιμες (12.149) είτε ως απαράδεκτες (22.497). Σε 6.989 περιπτώσεις διεκόπη η διαδικασία ασύλου, κυρίως λόγω σιωπηρής παραίτησης του αιτούντος. Τα στοιχεία, αναλυτικότερα, εδώ.\nΠΡΟΣΦΥΓΙΚΟ: “ΠΡΩΤΑ Wi-Fi META ΝΕΡΟ”. Πριν ακόμα ζητήσουν τροφή ακόμα και νερό, οι πρόσφυγες ζητούν κωδικούς wi-fi προκειμένου να παραμείνουν σε επαφή με τον τόπο τους και τις οικογένειές τους. Αυτό αναφέρει δημοσίευμα της εφημερίδας Times του Λονδίνου. Σύμφωνα με το ρεπορτάζ, το φαινόμενο καταγράφεται και στους προσφυγικούς καταυλισμούς στην Ελλάδα όπου αναφέρεται, μάλιστα, περιστατικό ότι η εγκατάσταση wi-fi σε καταυλισμό έδωσε τέλος σε διαμαρτυρίες για τις συνθήκες διαβίωσης σε αυτόν.\nΑΘΗΝΑ. Συζητήσεις προκαλεί η απόφαση του Δήμου Αθηναίων να παρέμβει σ’ενα πρόβλημα της πόλης για το οποίο όμως δεν έχει την αρμοδιότητα να επιβάλλει την εφαρμογή του νόμου και αναφερόμαστε στο ωράριο των νυκτερινών κέντρων στην περιοχή του Κολωνακίου. Σύμφωνα με τον νέο κανονισμό του Δήμου Αθηναίων επεκτείνεται κατά μία ώρα το υπάρχον ωράριο (το οποίο βέβαια δεν εφαρμόζεται) που θα μπορούν να παίζουν μουσική τα μπαρ. Από το Δήμο Αθηναίων λένε ότι τώρα είναι αποφασισμένοι να εφαρμόσουν το μέτρο αλλά τονίζουν ότι η ευθύνη για την εφαρμογή ανήκει και στην Αστυνομία.\nΣΧΟΛΙΟ: Ίσως θα ήταν καλύτερη ιδέα ο Δήμος Αθηναίων να ασχοληθεί με την παράνομη στάθμευση στους δρόμους γύρω από τα νυχτερινά κέντρα την διαχείριση (για να το θέσουμε κομψά) των οποίων έχουν ανάλαβει οι μπράβοι της νύχτας οι οποίοι τρομοκρατούν κατοίκους και πολίτες που επιχειρούν να παρκάρουν εκεί χωρίς να πάρουν την άδειά τους.\nΙΣΡΑΗΛ: ΕΠΙΒΙΩΣΑΝΤΕΣ ΤΟΥ ΟΛΟΚΑΥΤΩΜΑΤΟΣ ΥΠΕΡ ΤΩΝ ΜΕΤΑΝΑΣΤΩΝ.Με αφορμή την αυριανή Ημέρα Μνήμης του Ολοκαυτώματος, επιζώντες της γενοκτονίας, κάλεσαν την ισραηλινή κυβέρνηση να μην εφαρμόσει την απόφασή της που προβλέπει 40.000 Αφρικανοί μετανάστες που βρίσκονται παράτυπα στο Ισραήλ να εγκαταλείψουν τη χώρα οικειοθελώς για να μην φυλακιστούν.\nΗ ισραηλινή κυβέρνηση ανακοίνωσε στις αρχές Ιανουαρίου σχέδιο το οποίο αφορά 38.000 παράτυπους μετανάστες, κυρίως Ερυθραίους και Σουδανούς. Οι άνθρωποι αυτοί θα λάβουν ποσό ύψους 3.500 δολαρίων αν φύγουν οικειοθελώς από τη χώρα μέχρι τα τέλη Μαρτίου. Σε διαφορετική περίπτωση, θα συλληφθούν και θα κρατηθούν μέχρι να δεχτούν να εγκαταλείψουν τη χώρα.\nΣύμφωνα με τον Οργανισμό Παροχής Βοήθειας στους Πρόσφυγες και τους αιτούντες άσυλο στο Ισραήλ, μόλις επτά Ερυθραίοι έλαβαν άσυλο από τους 10.000 που κατέθεσαν αίτηση. Άσυλο δόθηκε και σε έναν Σουδανό, αλλά το σύνολο των αιτούντων από αυτή τη χώρα είναι αδιευκρίνιστο. Το υπουργείο Εσωτερικών του Ισραήλ ανακοίνωσε ότι από το 2009 μέχρι το 2017 έγιναν δεκτές 11 αιτήσεις για παροχή ασύλου.\nTRUMP@DAVOS: “ΓΙΑ BUSINESS, ΕΛΑΤΕ ΣΤΙΣ ΗΠΑ”. Μιλώντας σήμερα στο WEF στο Νταβός ο πρόεδρος Τραμπ μίλησε για την προσπάθεια της κυβέρνησής του να βελτιώσει το επιχειρηματικό περιβάλλον στη χώρα του λέγοντας ότι “ποτέ δεν ήταν καλύτερη εποχή για να επενδύσει κάποιος στις ΗΠΑ”. Αναφέρθηκε ακόμα στην πρόσφατη φορολογική πολιτική που προβλέπει δραστική περικοπή των φόρων για τις μεγάλες επιχειρήσεις καθώς και την αναστολή ή και κατάργηση ακόμα ρυθμιστικών πολιτικών στην αγορά. Της ομιλίας του προέδρου Τραμπ προηγήθηκαν οι εκπρόσωποι των εταιριών JPMorgan Chase και Goldman Sachs οι οποίοι επαίνεσαν τις πολιτικές του προέδρου Τραμπ στην Οικονομία.\n“Κανείς δεν έχει την αξίωση ο Τραμπ να επιστρέψει από το Νταβός ως θιασώτης του κοσμοπολιτισμού. Ελπίζουμε όμως να καταλάβει τουλάχιστον ότι το σύνθημα “Πρώτα η Αμερική” δεν προϋποθέτει αναγκαστικά τη διάλυση του κόσμου”, γράφει στο TIME ο μεγάλος Richard Haaass. Πολύ ωραίο άρθρο.\n“Πριν από ένα χρόνο, κάποιοι από τους συμμετέχοντες στο Νταβός προέβλεψαν ότι η ρητορική του Τραμπ υπέρ του προστατευτισμού θα οδηγούσε στον μαρασμό της οικονομίας και στον περιορισμό των κερδών από το Χρηματιστήριο. Έπεσαν έξω. Κι αυτό ο πρόεδρος δεν θα το αφήσει να περάσει χωρίς να το επισημάνει”, γράφουν για το Bloomberg οι Kathleen Hunter και Shannon Pettypiece. Κι αυτό είναι ένα πολύ ενδιαφέρον άρθρο.\nBREXIT: Η εβδομάδα που πέρασε, 20-26 Ιανουαρίου\nΕίναι ήδη 26 Ιανουαρίου, και θα ήταν παράδοξο να περάσει ολόκληρος μήνας χωρίς να ακούσουμε ότι η Τερέζα Μέι κινδυνεύει να χάσει τη θέση της. Αυτή τη φορά δεν φταίει καν η ίδια, αλλά ο υπουργός Οικονομικών στη κυβέρνηση μειοψηφίας. Ο Φίλιπ Χάμοντ δήλωσε στο Νταβός ότι η έξοδος της Βρετανίας από την ΕΕ θα είναι εξαιρετικά ήπια, και πως ο επιχειρηματικός κόσμος ούτε καν θα την καταλάβει.\nΣτη Βρετανία άρχισαν να μετράνε πάλι την κοινοβουλευτική ομάδα των Τόρις, για να δουν αν μαζεύονται 48 βουλευτές, ώστε να καταθέσουν πρόταση δυσπιστίας στην αρχηγό του κόμματος. Οι Brexiteers δεν μετράνε μόνο βουλευτές, αλλά και τους καλεσμένους στο ραδιοφωνικό πρόγραμμα του BBC στο οποίο οι Βρετανοί ακούνε τις πρωινές τους ειδήσεις. Από το 2005 έως το 2015 μίλησαν στην εκπομπή 4275 καλεσμένοι για το ευρωπαϊκό ζήτημα. Μόνο οι 132 ήταν υπέρ της εξόδου.\nΗ ήπια έξοδος από την ΕΕ, για την οποία μίλησε ο Χάμοντ έχει τη στήριξη και των Brexiteers υπουργών, οπότε η Μέι, ελλείψει μάλιστα διάδοχης κατάστασης, δεν κινδυνεύει. Το χαλαρό Brexit λέγεται επίσης “Νορβηγία plus“. H Νορβηγία είναι σαν μέλος της ΕΕ, αλλά χωρίς να συμμετέχει στους θεσμούς των Βρυξελλών. Υπάρχει επίσης το “Καναδάς plus 3“, το οποίο σημαίνει έξω από την ΕΕ, αλλά με καλύτερη εμπορική συμφωνία από αυτήν που ισχύει για τον Καναδά.\nΑνεξαρτήτως των σταυρών δίπλα στο Brexit, οι Βρετανοί ψάχνουν τη μέση οδό. Έχουν βρει μάλιστα και συμμάχους εντός της ΕΕ, ώστε η περίοδος προσαρμογής πριν την επίσημη έξοδο το 2019 (ας την πούμε Brexit minus) να παραταθεί.\nένα βίντεο: Ο Κάμερον λέει off camera ότι τελικά το Brexit δεν έκανε και τη ζημιά που ο ίδιος περίμενε\nμία δημοσκόπηση: Η πλειοψηφία των Βρετανών θέλει δεύτερο δημοψήφισμα με το οποίο θα κρίνει τους τελικούς όρους του Brexit.\nΕΠΙΣΤΗΜΗ-ΤΕΧΝΟΛΟΓΙΑ. Διαβάσαμε και σας προτείνουμε το εντυπωσιακό ρεπορτάζ του Αλέξανδρου Διακοσάββα για τη LIFO για το ελληνικό εργαστήριο κατασκευής πρόσθετων μελών, το Κέντρο Αποκατάστασης Χρονόπουλου, ένα από τα ελάχιστα εργαστήρια στη χώρα μας κατασκευής πρόσθετων-τεχνητών μελών.\nΜΕ ΤΗ ΜΑΤΙΑ ΤΟΥ ΝΙΚΟΥ ΒΑΤΟΠΟΥΛΟΥ. Όσοι το Σαββατοκύριακο κατεβείτε στο Κέντρο της Αθήνας για ψώνια ή για μια βόλτα ακολουθείστε το βλέμμα του Νίκου Βατόπουλου για να παρατηρήσετε το νούμερο 8 της οδού Ευριπίδου.\nΜΕ ΤΡΙΑ ΥΛΙΚΑ. Είμαστε θιασώτες της απλής οικιακής μαγειρικής με λίγα αλλά πολύ καλής ποιότητας υλικά. Μας άρεσε πολύ λοιπόν αυτή η συνταγή από το μπλογκ Real Simple. Έχουμε παρατηρήσει το μαγειρικό παράδοξο οι απλούστερες συνταγές να είναι αυτές που χρειάζονται αρκετή καθοδήγηση στην επιλογή και των συνδυασμό των υλικών.\nΑυτά ήταν τα σημαντικότερα για σήμερα. Εφόσον βρίσκετε το FACT χρήσιμο προωθείστε το στους φίλους σας με την προτροπή να εγγραφούν. Καλό Σαββατοκύριακο!\nΒρήκα αυτό το άρθρο: "Παρασκευή 26 Ιανουαρίου" - https://factnews.gr/items/20180126/paraskevi-26-ianouariou/. Πιστεύω ότι σε ενδιαφέρει.


Αποπειράθηκε να δραπετεύσει από τον Κορυδαλλό- Που τον βρήκαν κρυμμένο! – EL\nΑποπειράθηκε να δραπετεύσει από τον Κορυδαλλό- Που τον βρήκαν κρυμμένο!\nΈνα αντίστοιχο περιστατικό είχε συμβεί ξανά πριν από λίγες ημέρες.\nΣε καταμέτρηση του συνόλου των κρατουμένων προχώρησαν οι σωφρονιστικοί υπάλληλοι των φυλακών Κορυδαλλού, μετά την απόπειρα απόδρασης, αργά το απόγευμα της Παρασκευής.\nΣύμφωνα με πληροφορίες, ο Αφγανός κρατούμενος κατάφερε να κόψει τα κάγκελα της περίφραξης και να φτάσει στον περίβολο –λίγα μέτρα μακριά από την ελευθερία-, όμως, έγινε αντιληπτός από την Εξωτερική Φρούρα. Οι ίδιες πηγές αναφέρουν ότι ο επίδοξος δραπέτης αναγκάστηκε να κρυφτεί κάτω από μία σκοπιά, ωστόσο, έγινε γρήγορα αντιληπτός και οδηγήθηκε ξανά στο κατάστημα κράτησης.\nΕίχε ξαναγίνει ανάλογο περιστατικό περιστατικό\nΚαλά γνωρίζοντες τα τεκταινόμενα των φυλακών Κορυδαλλού, ανέφεραν στο Newsbeast ότι και πριν από λίγες ημέρες, στο ίδιο σημείο είχε γίνει άλλη μία αποτυχημένη απόπειρα απόδρασης.\nΠιο συγκεκριμένα, κατά τη διάρκεια του προαυλισμού των κρατουμένων της Β’ πτέρυγας, η ομάδα κρατουμένων επιχείρησε να αποκρύψει ένα σεντόνι μήκους 5,5 μέτρων (σ.σ. δεμένο με κόμπους για εξωτερική αναρρίχηση) σε έναν αριθμό απορριμμάτων.\nΚαι σε αυτή την περίπτωση η Εξωτερική Φρουρά αντιλήφθηκε τις κινήσεις και ειδοποίησε τις αξιωματικές υπηρεσίες των φυλακών Κορυδαλλού, ο οποίος κατέσχεσε τελικά το σεντόνι και τα σχέδια των κρατουμένων απετράπησαν.\nPrevΠροηγούμενο ΆρθροΠαγκόσμια Ημέρα Ατόμων με Αναπηρία: Το βίντεο της ΕΛ.ΑΣ. με πρωταγωνιστή τον Αντώνη Τσαπατάκη\nΕπόμενο ΆρθροΕΛΓΑ: Πότε θα γίνουν οι πληρωμές για παγετό- Γιατί καθυστέρησαν;Next


Άρρωστη χελώνα ?\nΑποστολέας Θέμα: Άρρωστη χελώνα ? (Αναγνώστηκε 3668 φορές)\n« στις: 23-10-13, 18:25:20 »\nΠριν από λίγο επέστρεψα από τον καθημερινό μου περίπατο!\nΌταν πήγαινα, συνάντησα μια ενήλικη χελώνα (Hermanni ήταν) στην άκρη του δρόμου, με το μισό κεφάλι έξω από το χέλυο, εντελώς ακίνητη, να παίρνει βαθιές ανάσες ανοιγοκλείνοντας τακτικά το στόμα της. Αδιαφορούσε παντελώς για την παρουσία μου, ακόμα κι όταν την πλησίασα αρκετά, δεν έκανε καν κινηση να κρυφτεί! Επιστρέφοντας από τον ίδιο δρόμο μετά από πολύ ώρα, η χελώνα ήταν ακριβώς στο ίδιο σημείο και στην ίδια κατάσταση. Δεν έφερε εμφανή τραύματα στα πόδια ή στο ακάλυπτο σώμα της, και το χέλυο ήταν σε πολύ καλή κατάσταση. Η περιοχή είχε κανονική θερμοκρασία, για να υποθέσουμε ότι αυτό μπορεί να έπαιξε κάποιο ρόλο. Αλλωστε βρήκα δύο ακόμα χελώνες στην ίδια περιοχή, ζωηρότατες! Δεν ήξερα τι να κάνω, και απλώς τη μετέφερα λίγο πιο κάτω μακριά από τα αδιάκριτα βλέμματα! Αυτή ακίνητη!\nΣκέφτηκα ότι ίσως πρόκειται για τροφική δηλητηρίαση...\nΤελευταία έχουν φυτρώσει κάποια περίεργα μανιτάρια εκεί, που δεν υπήρχαν παλαιότερα.\nΕίναι δυνατό να συνέβη κάτι τέτοιο?\nΑπ: Άρρωστη χελώνα ?\n« Απάντηση #1 στις: 24-10-13, 01:13:27 »\nΠροφανώς είχε κάποιο πρόβλημα αλλά δεν μπορούμε να ξέρουμε σε καμία περίπτωση τι μπορεί να ήταν αυτό. Πάντως αυτά είναι μέσα στο "παιχνίδι" της φύσης, ελάχιστα άγρια ζώα φτάνουν σε βαθιά γεράματα. Ο αγώνας για την επιβίωση εκεί έξω είναι μεγάλος και όπως υπάρχουν προβλήματα υγείας σε εμάς έτσι εμφανίζονται και στα άγρια ζώα.\n« Απάντηση #2 στις: 24-10-13, 19:16:22 »\nΤελικά ίσως και να τα κατάφερε Ηλία\nΣήμερα πέρασα ξανά από το σημείο που την άφησα, και είχε εξαφανιστεί! Όπου και να κοίταξα εκεί κοντά, δεν υπήρχε!\nΑπ' όσο ξέρω δεν υπάρχουν φυσικοί της εχθροί στην περιοχή - επίγειοι και ιπτάμενοι - (γι αυτό άλλωστε και έχω συναντήσει παρα πολλές φέτος)\nΆλλωστε την είχα "κρύψει" αρκετά καλά ...\nΑλλά μπορεί και να τη βρήκε κάποιος, και να τη μάζεψε!\n« Απάντηση #3 στις: 12-01-14, 10:32:56 »\nγια σε ολους και απο μενα .. λοιπον εγω στην περιοχή μου βρίσκω αρκετές χελώνες ,και μικρές ... αν ειναι μέσα στο δίκτυο συγκοινωνιας , τις απομακρύνω σε ποιο ασφαλές μέρος . τελευταια βρήκαμε στο λιοστάσι του παππου σε μια απομακρυσμένη περιοχη , μια πολυ μεγαλη χελωνα ... (δυστηχως δεν εβγαμα φωτο ) απο το μεγεθος της και μονο εδειχνε τα χρονια της . σχετικα ηταν ηρεμη , να καταλαβαιτε οτι τα παιδια και εγω την χαιδεψαμε πανω απο το κεφαλι της χωρις να τρομοκρατηθεί ... το μενου των χελωνών ειναι πολυποίκιλο , αν μια χελωνα τρεφετε αποκλειστικά, με τα ειδη ενος λαχανόκηπου , σίγουρα μπορει να αρρωστήσει , και να πεθάνει ,απο καποια εσωπαρασιτα . ειναι χαριτωμένα πλασματα που επιβίωσαν , οταν χιλιάδες αλλα ειδη χάθηκαν . ας τις προστατεύσουμε !!\n« Απάντηση #4 στις: 12-01-14, 13:08:36 »


στο μικρόκοσμο της τάξης μας: γαλάζιες σημαίες στη χώρα με τη γαλανόλευκη σημαία\nγαλάζιες σημαίες στη χώρα με τη γαλανόλευκη σημαία\nΊσως να έχετε ακούσει ότι κάποια παραλία έχει πάρει "Γαλάζια Σημαία" και να αναρωτιέστε τι σημαίνει αυτό. Να λοιπόν μερικές πληροφορίες:\nΗ "Γαλάζια Σημαία" είναι ένα σύμβολο ποιότητας που απονέμεται με αυστηρά κριτήρια σε οργανωμένες παραλίες και μαρίνες (λιμάνια για βάρκες και μικρά πλοία).\nΤο εθελοντικό πρόγραμμα "Γαλάζιες Σημαίες" (“Blue Flags”) ξεκίνησε για πρώτη φορά στη Γαλλία, το 1985, αλλά η ουσιαστική έναρξή του ήταν την 5η Ιουνίου 1987, διεθνή ημέρα Περιβάλλοντος, οπότε και παρουσιάστηκε στο Συμβούλιο της Ευρώπης και στην Ευρωπαϊκή Ένωση ως «πρωτότυπη Περιβαλλοντική Δράση για ακτές με μεγάλο αριθμό λουομένων».\nΑπό το 2000 συμμετέχουν στο εθελοντικό αυτό πρόγραμμα 49 χώρες από όλες σχεδόν τις ηπείρους.\nΤο πρόγραμμα "Γαλάζιες Σημαίες" πραγματοποιείται από τη διεθνή μη κυβερνητική οργάνωση FEE (Ίδρυμα για την Περιβαλλοντική Εκπαίδευση), που συνεργάζεται με ανάλογες οργανώσεις στις χώρες-μέλη του και κάθε χρόνο εκδίδει έναν κατάλογο με τις καθαρότερες παραλίες που προσφέρουν ταυτόχρονα και κάποιες βασικές ανέσεις στους επισκέπτες τους. Για την επιλογή μιας παραλίας γίνονται πρώτα δειγματοληπτικοί έλεγχοι.\nΓια το 2011 η χώρα μας έχει 387 βραβευμένες ακτές και 9 μαρίνες που κέρδισαν τη Γαλάζια Σημαία. Δείτε την εικόνα που ακολουθεί και κάντε κλικ πάνω της για να βρεθείτε στη διεθνή ιστοσελίδα όπου μπορείτε να αναζητήσετε περισσότερες παραλίες με Γαλάζια Σημαία για την περιοχή που σας ενδιαφέρει.\n*Με την πρώτη ματιά θα έλεγε κανείς ότι η χώρα μας έχει πολύ μεγάλο αριθμό από καθαρές και οργανωμένες παραλίες. Μην ξεχνάτε όμως ότι η ακτογραμμή της Ελλάδας έχει συνολικό μήκος πάνω από 15.000 χιλιόμετρα!\n*Αν θέλετε να μάθετε ποια είναι ακριβώς τα κριτήρια για την απονομή μιας Γαλάζιας Σημαίας, κάντε κλικ εδώ.\nΑναρτήθηκε από maranda στις 6:49 π.μ.


Basket League: Σε πρώτο πλάνο η επίθεση και ο Παναθηναϊκός - Sportlive.gr\nBasket League: Σε πρώτο πλάνο η επίθεση και ο Παναθηναϊκός\nΟι επιδόσεις του Παναθηναϊκού και η επιθετική λειτουργία των περισσότερων ομάδων ξεχώρισε στην στατιστική απεικόνιση του πρώτου γύρου της Basket League.\nΟ πρώτος γύρος της κανονικής περιόδου της 28ης ΕΚΟ Basket League μπήκε χθες στα βιβλία της ιστορίας. Άφησε πίσω του πολλά συγκλονιστικά παιχνίδια και ακόμη περισσότερες μεγάλες, στατιστικές επιδόσεις. Το esake.gr παρουσιάζει όλα όσα άφησαν πίσω τους οι 13 πρώτες αγωνιστικές της ΕΚΟ Basket League. Η σύγκριση με τους αντίστοιχους περσινούς αριθμούς, η “πράσινη” κυριαρχία, οι πρωτιές των υπολοίπων και το “χρηματιστήριο” της στατιστικής.\nΣτους 91 αγώνες που έγιναν στον πρώτο γύρο σημειώθηκαν συνολικά 14.385 πόντοι, οπότε κάθε ομάδα είχε μέσο όρο 79,03 πόντων. Η παραγωγικότητα των ομάδων της λίγκας σε σχέση με το αντίστοιχο σημείο του περσινού Πρωταθλήματος, αυξήθηκε κατά 904 πόντους σε απόλυτους αριθμούς αφού πέρσι στο τέλος του πρώτου γύρου είχαν σημειωθεί 13.481 πόντοι. Σε καθένα από τα 91 δηλαδή παιχνίδια της φετινής ΕΚΟ Basket League σημειώνονταν 9,93 περισσότεροι πόντοι από εκείνα της περιόδου που πέρασε.


E.Z.: Το (δικαιολογημένο) ξέσπασμα του Χάρρυ Κλυνν...\nΈνα κείμενο - ξέσπασμα ανήρτησε στο προσωπικό του blog ο Χάρρυ Κλυνν, με αφορμή τα όσο κοινωνικά- οικονομικά βιώνουμε τα τελευταία χρόνια.\n- Θα σταματήσουμε να εισάγουμε αυτοκίνητα. Τότε να δείτε κλάμα που θα ρίξουν Γερμανοί και Γάλλοι που δεν θα ξαναπουλήσουν ούτε ένα αυτοκίνητο τα επόμενα χρόνια. -Θα σταματήσουμε να εισάγουμε γάλα, τυριά και βούτυρο. Τότε να δείτε κλάμα που θα ρίξουν τα φασιστόμουτρα οι Βέλγοι και οι Ολλανδοί. -Θα σταματήσουμε να εισάγουμε ξηρούς καρπούς από την Τουρκία. -Θα σταματήσουμε να εισάγουμε καρπούζια και σταφύλια από την Αφρική.\n- Θα σταματήσουμε να εισάγουμε σταφίδες από την Χιλή (αν είναι δυνατόν!) -Θα σταματήσουμε να εισάγουμε σπορέλαια και άλλα γράσα. -Θα σταματήσουμε να εισάγουμε ρετσίνα από την Καλιφόρνια (θου Κύριε). -Θα σταματήσουμε να εισάγουμε τις εκατοντάδες είδη από οινοπνευματώδη ποτά. -Θα σταματήσουμε να εισάγουμε τυριά, κονσέρβες, κέικ, ζαμπονάκια κλπ. -Θα σταματήσουμε να εισάγουμε κινητά, τηλεοράσεις, υπολογιστές και τα χίλια δυο ηλίθια γκάτζετ που στραβώνουν τον κόσμο.\n- Θα σταματήσουμε να εισάγουμε τα εκατοντάδες είδη καπνού, πούρων και άλλων δηλητηρίων. -Θα σταματήσουμε να εισάγουμε τα μπατζάρια τουρσί από την Γερμανία (θεέ μου, θεέ μου). -Θα σταματήσουμε να εισάγουμε τα δεκάδες είδη ξένων γλυκών και σοκολατοειδών που στέλνουν τα λεφτά μας στο εξωτερικό και την χοληστερίνη στα ύψη. -\nΑς επιστρέψουμε στην εποχή του 60. Ας περπατήσουμε και πάλι ήσυχοι στον άδειο δρόμο. Ας κοιμηθούμε το βράδυ χωρίς να ξυπνάμε από τον κάθε αργόσχολο ηλίθιο που τριγυρνάει με το αμάξι ακούγοντας τουρκογύφτικα καψουρολαϊκά ή χαζά ραπ στην διαπασών. Ας φάμε λιγότερο και ας χάσουμε το υπέρβαρο λίπος μας.\nΑς κάνουμε πάλι γιορτές-ρεφενέ. Ας ξανακάνουμε αληθινούς φίλους, αντί για τους ηλεκτρονικούς που έχουμε σήμερα. Ξυπνάτε μαλάκες Έλληνες. Έχουμε περάσει δια πυρός και σιδήρου. Έχουμε δώσει τα φώτα του πολιτισμού στον κόσμο. Έχουμε τσακίσει στον δεύτερο παγκόσμιο πόλεμο την ιταλική και γερμανική υπερδύναμη.\nΚαι έχουμε καταντήσει σήμερα να ζητιανεύουμε από τους κωλο-ευρωπαίους και να τους παρακαλάμε να μας πηδάνε ώστε να έχουμε βίντεο και κινητά. Και από πάνω καθόμαστε και μας βρίζουν, αφού δεν έχουμε πλέον ΚΑΘΟΛΟΥ αξιοπρέπεια».\nΑναρτήθηκε από AM στις 1:52 μ.μ.


ghd Christmas Competition! ghd Christmas Competition!\nΠροσθέστε μία πινελιά λάμψης στη λίστα των επιθυμιών σας αυτά τα Χριστούγεννα, με την πρέσα ghd gold® σε μαργαριταρένιο μπλε χρώμα, LIMITED EDITION!\nTo MyLife σε συνεργασία με την εταιρεία A.J. Vouros Ltd προσφέρουν σε 1 τυχερή ένα σίδερο ghd GOLD® GLACIAL BLUE limited edition, για να μεταμορφώσει την καθημερινότητά της!\nΠΙΟ ΛΕΙΑ, ΠΙΟ ΑΠΑΛΑ & ΠΙΟ ΥΓΙΗ ΣΤΗΝ ΟΨΗ ΜΑΛΛΙΑ\nΠροσθέστε μία πινελιά λάμψης στη λίστα των επιθυμιών σας αυτά τα Χριστούγεννα, με την πρέσα ghd gold® σε μαργαριταρένιο μπλε χρώμα, LIMITED EDITION.\nΗ βραβευμένη πρέσα ghd gold® διαθέτει τεχνολογία dual-zone για ανώτερη απόδοση. Με δύο αισθητήρες θερμοκρασίας νέας γενιάς, έναν σε κάθε πλάκα, η τεχνολογία dual-zone εξασφαλίζει ομοιόμορφη κατανομή θερμότητας σε όλο το μήκος των πλακών, για διατήρηση της ιδανικής θερμοκρασίας styling στους 185°C, για πιο λεία, πιο απαλά και πιο υγιή στην όψη μαλλιά*. Ο κομψός σχεδιασμός, το στρογγυλό στέλεχος και οι λείες πλάκες σας επιτρέπουν να δημιουργείτε ευέλικτο και άνετο styling, καθιστώντας το ιδανικό για όλους τους τύπους μαλλιών.\nΓίνετε η βασίλισσα του styling, σε οποιοδήποτε μέρος του κόσμου με το καλώδιο μήκους 2,7m, επαγγελματικών προδιαγραφών, που σας επιτρέπει να δημιουργείτε styling όπου κι αν βρίσκεστε. Επιπλέον, η αυτόματη λειτουργία αναμονής (sleep mode) διασφαλίζει την απενεργοποίηση της πρέσας μετά από 30 λεπτά αδράνειας, για ξέγνοιαστη χρήση, επιτρέποντάς σας να προσηλωθείτε στο styling που θέλετε να δημιουργήσετε.\nΚάθε πρέσα ghd gold® glacial blue ολοκληρώνεται με ένα θερμοανθεκτικό κάλυμμα για πλάκες και μία θερμοπροστατευτική θήκη, κάνοντάς την ένα ιδιαίτερο και ξεχωριστό δώρο αυτά τα Χριστούγεννα. Η καθημερινότητά σας δεν ήταν ποτέ πιο εύκολη.\nΓια περισσότερα https://www.facebook.com/ghdprocyprus/\nΣυμπληρώστε την πιο κάτω φόρμα συμμετοχής για να μπείτε στην κλήρωση που θα γίνει στις 4 Ιανουαρίου.\nCompetitions Διαγωνισμός Mornflake To My.Life σε συνεργασία με τον Οργανισμό Κώστα Παπαέλληνα προσφέρει σε μια νικήτρια ένα καλάθι με προϊόντα Mornflake


Δραματική πρόβλεψη Τσιόδρα για τον κορωνοϊό • Η Άποψη\nΑπό Κ. ΜΚ\t 21:08 - 16/09/2021 Τελευταία Ενημέρωση 14:38 - 17/09/2021\nΜε μια επισήμανση που δείχνει ότι τα δύσκολα είναι μπροστά μας σε ό, τι αφορά τον κορωνοϊό, ο καθηγητής Παθολογίας- Λοιμωξιολόγος, Σωτήρης Τσιόδρας, κήρυξε την έναρξη διαδικτυακής ημερίδας «Covid-19- Πού βρισκόμαστε σήμερα», που οργάνωσε το τμήμα Covid-19 του Τζάνειου Νοσοκομείου.\nΟ καθηγητής αναφέρθηκε στις προκλήσεις που αντιμετωπίζουμε λόγω της πανδημίας, επισημαίνοντας ότι μόλις τον προηγούμενο μήνα τεκμηριώθηκε και επιβεβαιώθηκε η αερογενής μετάδοση του ιού, γεγονός που αλλάζει τα δεδομένα όχι μόνο για τη νόσο, αλλά και για την επιστήμη.\nΟ κίνδυνος μετάδοσης σε εσωτερικούς χώρους είναι 18 φορές μεγαλύτερος, και έτσι εξηγούνται τα περιστατικά υπερμετάδοσης σε εσωτερικούς χώρους. Η αλλαγή όμως που έφερε ο κορωνοϊός, είναι ότι άλλαξε και τον τρόπο μετάδοσης άλλων αναπνευστικών ειδών.\nΟ καθηγητής παρατήρησε ότι αυτήν τη στιγμή επιδημιολογικά βρισκόμαστε σε φάση σταθεροποίησης, όμως ήδη σε υψηλά επίπεδα με 210 εισαγωγές την ημέρα, 220 νέες εισαγωγές σε ΜΕΘ και πάνω από 2.000 ενεργές νοσηλείες.\nΠρόσθεσε πως ήδη από τους 5 πρώτους μήνες διάθεσης των εμβολίων, αποφεύχθηκαν 3,1 εκατομμύρια νοσηλείες για βαριά νόσο και 139.000 θάνατοι. Η προστασία που παρέχουν έναντι του ιού κυμαίνεται από 5-29 φορές μεγαλύτερη, ενώ η προστασία από τη διασωλήνωση κυμαίνεται μεταξύ 85-90%.


Λειβάδια Ανδρου: Οδικά έργα στη Χώρα - Άνδρος\nΜετα από διακοπή κάποιων ημερών τα έργα θα συνεχιστούν. Μπράβο γιατί έτσι όωπς είχαν μείνει ήταν βάσανο για τα διερχόμενα αυτοκίνητα και φυσικά για οτυς μόνιμους κατοίκους.\nΑΝΑΚΟΙΝΩΣΗ ΔΗΜΟΥ ΑΝΔΡΟΥ Σάββατο 14 Νοεμβρίου 2020\nΟδικά έργα στην Χώρα (Δημοτική Ενότητα Άνδρου) Προσοχή στην κυκλοφορία Ι.X.\n🚧 Δευτέρα 16.11.20, ώρες 07.30- 19.00 Από Πευκάκια μέχρι Καΐρειο Βιβλιοθήκη\n🚧Τρίτη 17.11.20, ώρες 07.30- 19.00 Από Καΐρειο Βιβλιοθήκη μέχρι του σημείου καταστήματος ιδιοκτησίας Ν. Πανταζή (Νειμποριό)\n🚧 Τετάρτη 18.11.20, ώρες 07.30 - 19.00 Από σημείου καταστήματος ιδιοκτησίας Ν. Πανταζή (Νειμποριό) μέχρι του σημείου καταστήματος ιδιοκτησίας Δημ. Πρώιου (πριν από το γεφύρι)\n1. Τους ιδιοκτήτες οχημάτων που έχουν σταθμεύσει ήδη στ’ αναφερόμενα τμήματα του δρόμου να τ’ αποσύρουν από την Κυριακή, 15.11.20.\n5. Και συστήνουμε, προς διευκόλυνση, η γενική μετακίνηση να διεξάγεται μέσω των εναλλακτικών, οδικών δικτύων.\nTο ΚΤΕΛ δεν θα παρεμποδιστεί κατά την εκτέλεση των δρομολογίων. Ευχαριστούμε για την κατανόηση και την συμβολή σας στην ολοκλήρωση του έργου.\nΑναρτήθηκε από Boul_boul στις 9:42:00 μ.μ.\nΘζ 16 Νοεμβρίου 2020 - 1:38 μ.μ.\nΕπιτέλους να φτιαχτεί αυτός χωματόδρομο της χώρας


Γη: Alberto Bertolazzi: metabook: Μεταχειρισμένα βιβλία\nΈνα πολιτισμικό και χρονολογικό χάσμα υπάρχει ανάμεσα στον αρχαίο και το σύγχρονο κόσμο, το οποίο δεν είναι εύκολο να κατανοήσουμε. Στην κλασική εποχή η γη ήταν μια μυστήρια και ασύλληπτη θεότητα, ενώ σήμερα, στην αυγή της τρίτης χιλιετίας, την ερευνάμε και τη μελετάμε εντατικά. Στη διάρκεια της ιστορίας ο άνθρωπος κατόρθωσε να ξεκλειδώσει τα μυστικά του πλανήτη. Πριν από τον άνθρωπο κανένα είδος δεν είχε τόση δύναμη και δεν έφτασε σε τέτοιο επίπεδο γνώσεων. Μεταξύ του μεσαίωνα και της σύγχρονης εποχής ο άνθρωπος ανακάλυψε τον κόσμο -μερικές φορές αναγκαζόμενος να τον ξαναεφεύρει-, στην αρχή με τις ιστορίες φανταστικών ταξιδιών, στη συνέχεια με την ίδια του την εμπειρία και το διάβασμα, και τελευταία χάρη στα μέσα μεταφοράς και επικοινωνίας. Οι ταξιδιώτες έχουν διασχίσει όλους τους ωκεανούς, έχουν σκαρφαλώσει σε όλα τα βουνά και έχουν επισκεφτεί κάθε χωριό, ανακαλύπτοντας παράξενα και συγκλονιστικά πράγματα, τα οποία έχουν περιγράψει σε ταξιδιωτικά έντυπα και σε μυθιστορήματα. Αυτός ο τεράστιος όγκος πληροφορίας, ο οποίος με το πέρασμα των αιώνων εμπλουτίστηκε με κάθε λογής εικονογράφηση, μας χάρισε μια νέας μορφής επίγνωση. Η γη, ο κόσμος μας, απέκτησε βάθος, χρώμα και γεύση, ενώ την ίδια στιγμή λύθηκε κάθε μυστήριο που την περιέβαλλε. Οι θησαυροί της φύσης, τα έργα του ανθρώπου, το ίδιο το νόημα της ύπαρξής μας στον πλανήτη, όλα έγιναν μια παγκόσμια κληρονομιά. Αυτή η επανάσταση, η οποία επηρέασε την ανθρώπινη αντίληψη όσο και η κοπερνίκεια επανάσταση, δημιούργησε την ανάγκη `να ταξιδεύουμε με τα μάτια μας ορθάνοικτα`. Δεν είμαστε πλέον σκλάβοι, αλλά κύριοι του ταξιδιού, και ταξιδεύουμε με μοναδικό στόχο να αποκτήσουμε περισσότερη γνώση: οι πιο εκπληκτικές εκφάνσεις της ζωής και της φύσης μάς περιμένουν σε μέρη που κάποτε ήταν απροσπέλαστα, αλλά σήμερα είναι απλώς εξωτικά... Η γνώση έρχεται μέσα από την παρατήρηση. Με τα ταξίδια και την παρατήρηση ο άνθρωπος φτάνει στην αυτογνωσία και επανεξετάζει τις απόψεις του για τον κόσμο έχοντας νέες προσλαμβάνουσες. Η παρατήρηση θεμελιώνει μια σχέση με το παρατηρούμενο αντικείμενο, και αν αυτό είναι η φύση, αυτό το θαύμα των θαυμάτων, ο παρατηρητής μπορεί να μαγευτεί. Υπάρχουν εικόνες, ειδικά αυτές του παρόντος βιβλίου, οι οποίες μας βοηθούν να κατανοήσουμε και να αγαπήσουμε το περιβάλλον στο οποίο ζούμε: τα βουνά, τις ερήμους, τα ηφαίστεια και τις θάλασσες που μας διηγούνται την ιστορία και μας δείχνουν το μέλλον ενός ουράνιου σώματος και των τυχερών πλασμάτων που ζουν σε αυτό.\nΣυγγραφέας: Alberto Bertolazzi\nΚατηγορίες: Οικολογία και περιβάλλον, Φωτογραφία\nΕξαντλημένο λεύκωμα 750 σελίδων σε ημι-πόκετ σχήμα. Σε εξαιρετική κατάσταση εσωτερικά και εξωτερικά χωρίς σκισμένες σελίδες ή σημειώσεις. Υπάρχουν ... Περισσότερα\nΕξαντλημένο λεύκωμα 750 σελίδων σε ημι-πόκετ σχήμα. Σε εξαιρετική κατάσταση εσωτερικά και εξωτερικά χωρίς σκισμένες σελίδες ή σημειώσεις. Υπάρχουν δύο μικρές φθρές στις γωνίες της ράχης Λιγότερα\nΕλαφρως τσακισμενη η πρωτη κενη σελιδα\nΕλαφρως τσακισμενη η πρωτη κενη σελιδα Λιγότερα\nΤο βιβλίο είναι καινούργιο, δεν έχει χρησιμοποιηθεί, δε φέρει σημάδια εξωτερικά κι εσωτερικά είναι άθικτο.\nΤο βιβλίο είναι καινούργιο, δεν έχει χρησιμοποιηθεί, δε φέρει σημάδια εξωτερικά κι εσωτερικά είναι άθικτο. Λιγότερα\nΠαράδοση μετά από 31 Μαΐου 2021.


RADAR: Ο ΑΓΡΥΠΝΟΣ ΦΡΟΥΡΟΣ: ΣΥΡΙΖΟΤΣΑΡΛΑΤΑΝΑΔΙΚΟ: Τα αξιοθέατα της εξουσίας\nΣΥΡΙΖΟΤΣΑΡΛΑΤΑΝΑΔΙΚΟ: Τα αξιοθέατα της εξουσίας\nOλα τα αμερικάνικα ΜΜΕ, οι σταρ του Χόλιγουντ, η σάτιρα, οι δημοσκοπήσεις, το διεθνές κλίμα, ακόμα και οι πέτρες ήταν υπέρ της Χίλαρι, αλλά τελικά αλλού γέννησαν οι κότες: βγήκε η οξυζενέ-ξανθιά φράντζα του Τραμπ. Οπότε: ο μπούσουλας στρέφει, τελικά, ή το καράβι; Και στο σοβιετικό μπλοκ δεν υπήρχαν καν κόμματα και ελεύθερες εφημερίδες, αλλά το σύστημα κατέρρευσε, γιατί εκτός από το φαίνεσθαι των ελεγχόμενων Μέσων, υπάρχει και η άτιμη η πραγματικότητα, με τα δικά της βουβά κι οδυνηρά πρωτοσέλιδα.\nΕτσι είναι: συνήθως όταν απέξω γυαλίζει, από μέσα τσιρίζει. Και είναι ακατανόητη η μανία του ελέγχου των ΜΜΕ, θαρρείς και η εκάστοτε κυβέρνηση δεν επιλέγεται για να βελτιώσει την καθαυτό πραγματικότητα, αλλά για να κάνει διαβουκόληση στον Τύπο. Θέλει να πιστεύει πως το όντως υπάρχον δεν είναι αυτό που πράγματι συμβαίνει σε όλους τους νομούς και τα χωριά της Ελλάδας, στην καθημερινότητα, στους πραγματικούς ανθρώπους, αλλά πως η χώρα είναι το τι γράφω εγώ σε μια εφημερίδα. L' etat c' est moi. Μεγάλη μας τιμή.\nΚι αυτό συμβαίνει σχεδόν παντού. Δεν είναι μόνο οι ΣΥΡΙΖΑΝΕΛ εκτός πλανήτου, εντός ιδεοληψίας και της αυταπάτης ότι δεν υπάρχουν λαοί, παρά μόνο ο Τύπος. Η πολιτική αυτή φλεγμονή δεν είναι αποκλειστικά ελληνικό προνόμιο - το φαινόμενο είναι ευρύτατο και επαναλαμβανόμενο. Σχεδόν παντού τα ίδια συμβαίνουν με αυτό το θέμα ή, όπως μου είπε εύστοχα ένας ταξιτζής που το κουβεντιάζαμε: κλάιν μάιν ον δε λάιν.\nKαι στην Ελλάδα κάποιες προηγούμενες κυβερνήσεις είχαν τα περισσότερα κανάλια και τις εφημερίδες υπέρ τους και εν τέλει κέρδισε τις εκλογές ο Εδεσσαϊκός. Μόνο ελάχιστοι, που μπορούσαν να κάνουν στοιχειώδεις συλλογισμούς πέρα από την επίφαση, να νιώσουν τα σπλάγχνα και το χνώτο της βαθύτερης κοινωνίας, έπιασαν το τζόκερ των εκλογών.\nΣε τέτοιες απρόσμενες περιπτώσεις, διάσημοι και αφελείς διανοούμενοι όπως ο Κρούγκμαν δηλώνουν συνήθως, έκθαμβοι: «Δεν κατανοώ τη χώρα στην οποία ζω».\nΩστόσο επέμεναν να σώσουν αυτή την κοινωνία την οποία αγνοούν, κι ανέλυαν βαθυστόχαστα έναν λαό που δεν υπήρχε, γεγονός που σημαίνει πως μάλλον και οι ίδιοι αποτελούν μια επινόηση του εαυτού τους.\nΟ Κρούγκμαν, μην το ξεχνούμε, ήρθε να σώσει κι εμάς, αλλά ευτυχώς δεν τα κατάφερε, οπότε και ο Λαφαζάνης δεν πρόφτασε να φτάσει με το μετρό ώς τη στάση Νομισματοκοπείο - κλατάρισε στη Δουκίσσης Πλακεντίας.\nΚάπως έτσι συμβαίνει: συνήθως ιπτάμενοι οικονομολόγοι αναλύουν την πραγματικότητα και ραχιτικοί πολιτικοί επιλέγονται να τη διαχειριστούν ή να την αλλάξουν. Ομως η πραγματικότητα δεν είναι κάτι προφανές και τετελεσμένο σαν χυμένο πετρέλαιο, δεν είναι ακτινογραφία, αλλά ένα περίπλοκο, δυσεξήγητο, μεταμοντέρνο και ρευστό έργο τέχνης, μάλλον χωρίς κανένα σταθερό κι ανάλλαχτο νόημα. Είναι γεμάτη μυστικά και γκρίζες ζώνες - αλλά και όταν κραυγάζει ακόμα, οι αιθεροβάμονες οικονομολόγοι ίπτανται πολύ ψηλά για να την ακούσουν, ενώ οι κυβερνώντες βάζουν ωτασπίδες σιλικόνης και προτιμούν τα φίλια πρωτοσέλιδα. Συν, τώρα, τ' ακροβολισμένα φερέφωνα και τα προτηγανισμένα τρολ.\nΚαι φαίνεται περίπου σαν μόνο η ενόραση και η πτηνοσκοπία να μπορούν να δουν κάποια αλήθεια προς στιγμήν, γι' αυτό και οι σοφοί αρχαίοι, που τους κοροϊδεύουμε, προσέτρεχαν στο μαντείο των Δελφών. Εκεί, οι ιερείς, ακόμα πιο έξυπνοι, έδιναν διφορούμενους χρησμούς, σαν τον Βαρουφάκη που υποστήριζε κάτι και ταυτόχρονα το αντίθετό του. Σοφό σύστημα: 1Χ2. Μπαίνεις έξω, βγαίνεις μέσα. Νύμφη ανύμφευτε.\nΟι περισσότεροι, μόλις καβαλήσουν το κουτσάλογο, προτιμούν το φαίνεσθαι μέχρι τελικής πτώσεως. Προτιμούν το μπότοξ, που τελικά κρεμάει και γίνεσαι σαν τον Μπρέζνιεφ. Παρότι έχει αποδειχτεί πολλές φορές, και ειδικά τώρα με τον Τραμπ, πως τα ΜΜΕ, όσο και να τα ελέγξεις και μάλιστα αν το παρακάνουν πλειοδοτώντας, προκαλούν αντίθετα αποτελέσματα. Μπουχτίζει ο άλλος εξωραϊσμό, δοξαστικά και κορεκτίλα και ψηφίζει ανάποδα.\nΚαι εδώ στην Ελλάδα, τώρα, πάλι τα ίδια. Ελεγχος στα ΜΜΕ. Καθοδηγητές, μια ζωή. Καθοδήγηση μάθαμε στην κομματική στρούγκα, καθοδήγηση πουλάμε, ερήμην της Ιστορίας.\nΕμμονική μανία με την καθοδήγηση. Τα πρόβατα τα εμά της εμού να ακούει φωνής (αττική σύνταξη). Ο περιβόητος λαός οφείλει να καθοδηγείται βόσκοντας άνεμον. Και να του λες πως πρέπει να αισθάνεται ευτυχής που οδεύει στον γκρεμό, ως χοίρος που πάει σε τριφυλλότοπο.\nΠοιο, λοιπόν, το νόημα, τελικά;\nΠρόκειται απλώς για ρεφλέξ Πατερούληδων που δρούνε αναδρομικά, εκτός χρόνου;\nΓια φαντασιακή κατάληψη ημιυπαίθριων ανακτόρων που δεν πλήρωσαν ΕΝΦΙΑ;\nΠάντως πρόκειται για αδιέξοδο, για άγονο αγώνα - διότι και όλα τα ΜΜΕ να κατέχεις, υπάρχει περίπτωση να πείσεις κάποιον που του έκοψες 50% τη σύνταξη ότι έχει πλουτίσει;\nΕναν άνεργο πως είναι υπεραπασχολούμενος;\nΕναν που τον σάπισες στους φόρους ότι είναι ευτυχής επειδή πληρώνει;\nΟτι έκανες λουρίδες τα Μνημόνια;\nΤους αγρότες που σουζάρουν ήδη με τα τρακτέρ ότι είναι πιο ευνοούμενοι από τον Καρανίκα;\nΤι να τα κάνουνε, λοιπόν, τα ΜΜΕ οι της κυβέρνησης;\nΗ γριά δεν είχε διάβολο κι αγόρασε γουρούνι;\nΑντί να τελειώσουνε καμιά δουλειά, καμιά αξιολόγηση, κοιτάζουνε πώς θα φανεί ότι γίνεται κάτι, χωρίς να γίνεται τίποτε. Αυτό είναι το θέμα.\nΚι όλοι εμείς από κάτω τι είμαστε;\nΕθελοντές μπριγάδος που υπακούμε άκριτα στα ΜΜΕ και πάμε να μαζέψουμε ροδάκινα στη Σκύδρα αμισθί, δωρεάν, υπέρ του Σκουρλέτη;\nΣφάξε με, Κατρούγκαλέ μ', ν' αγιάσω;\nΕίναι πραγματικά ακατανόητο. Είναι ακατανόητο αυτό...\nτο πάθος με την ωραιοποιημένη αυτοεικόνα όταν η πραγματικότητα σφαδάζει. Μάνα τρελή, μάνα λωλή, μάνα ξεμυαλισμένη, δεν κλαις τα έρμα τα νειάτα μου, μόν' κλαις για τα τσαπράζια.\nΉ, για να το πούμε πιο ευγενικά: κλάιν μάιν ον δε λάιν.\nΕτικέτες ΓΡΑΦΙΚΟΙ, ΕΛΛΑΔΑ, ΕΞΟΥΣΙΑ, ΗΛΙΘΙΟΙ, ΚΑΘΑΡΜΑΤΑ, ΚΟΙΝΩΝΙΑ, ΛΑΪΚΙΣΜΟΣ, ΞΕΦΤΙΛΙΚΙΑ, ΠΟΛΙΤΙΚΗ, ΣΚΑΜΠΑΡΔΩΝΗΣ, ΣΥΡΙΖΑ


Στο τραπέζι για έγκριση 3,3 εκ. ευρώ στο δήμο Ωραιοκάστρου\nΤακτική δημόσια συνεδρίαση πραγματοποιεί, σήμερα, στις 11 το πρωί, η Οικονομική Επιτροπή του δήμου Ωραιοκάστρου. Η συνεδρίαση θα γίνει στην αίθουσα συνεδριάσεων (ισόγειο) του δημοτικού καταστήματος επί της οδού Κομνηνών 76. Η επιτροπή καλείται να εγκρίνει τη διάθεση 3,3 εκατομμυρίων ευρώ για >>>\nέξοδα προηγούμενων χρήσεων, 212.000 ευρώ για έργα και άλλα ποσά. Αναλυτικά:\nΘΕΜΑ 1ο Η.Δ. : Υποβολή στο Δημοτικό Συμβούλιο έκθεσης εσόδων και εξόδων τέταρτου\nτριμήνου 2011, ως προς τα αποτελέσματα εκτέλεσης του προϋπολογισμού .\nΘΕΜΑ 2ο Η.Δ. :\n1) Διάθεση πίστωσης ποσού 32.515,92 € σε βάρος του ΚΑ:80/8111.1000 με τίτλο «Αμοιβές και έξοδα προσωπικού (ΠΟΕ) ».\n2) Διάθεση πίστωσης ποσού 66.167,94 € σε βάρος του ΚΑ:80/8112.1000 με τίτλο «Αμοιβές αιρετών αρχόντων και τρίτων(ΠΟΕ) ».\n3) Διάθεση πίστωσης ποσού 423.354,76 € σε βάρος του ΚΑ:80/8113.1000 με τίτλο\n«Αμοιβές και έξοδα τρίτων , παροχές τρίτων(ΠΟΕ)».4) Διάθεση πίστωσης ποσού 113.561,95 € σε βάρος του ΚΑ:80/8115.1000 με τίτλο «Διάφορα έξοδα (ΠΟΕ)».\n5) Διάθεση πίστωσης ποσού 59.445,18€ σε βάρος του ΚΑ:80/8116.1000 με τίτλο «Δαπάνες προμήθειας αναλωσίμων (ΠΟΕ)».\n6) Διάθεση πίστωσης ποσού 663.308,08€ σε βάρος του ΚΑ:80/8117.1000 με τίτλο «Λοιπά\nέξοδα προηγούμενων χρήσεων (ΠΟΕ ΧΡΗΣΗΣ 2011)».\n7) Διάθεση πίστωσης ποσού 78.250,21€ σε βάρος του ΚΑ:80/8121.1000 με τίτλο «Έξοδα προμήθειας παγίων (ΠΟΕ)».\n8) Διάθεση πίστωσης ποσού 212.520,77€ σε βάρος του ΚΑ:80/8122.1000 με τίτλο «¨Εξοδα κατασκευής έργων (ΠΟΕ)»\n9) Διάθεση πίστωσης ποσού 123.300,36€ σε βάρος του ΚΑ:80/8123.1000 με τίτλο «Μελέτες, έρευνες πειραματικές εργασίες & ειδικές δαπάνες (ΠΟΕ)»\n10) Διάθεση πίστωσης ποσού 3.357.864,83€ σε βάρος του ΚΑ:80/8117.1010 με τίτλο\n«Λοιπά έξοδα προηγούμενων χρήσεων (ΠΟΕ ΕΩΣ 31-12-2010)».\n80.8111.1000 32.515,92 €\n80.8112.1000 66.167,94 €\n80.8113.1000 423.354,76 €\n80.8115.1000 113.561,95 €\n80.8116.1000 59.445,18 €\n80.8117.1000 663.308,08 €\n80.8121.1000 78.250,21 €\n80.8122.1000 212.520,77 €\n80.8123.1000 123.300,36 €\n80.8117.1010 3.357864,83 €\nΣΥΝΟΛΟ 5.130.290,00 €\nΔήμος Ωραιοκάστρου Οικονομική Επιτροπή Πόλη


Ξενάκη Κίττυ 5 Ιανουαρίου 2012 | 18:44\n1 Μέρες γιορτινές που είναι (ακόμη), ας ξεκινήσουμε από τα όμορφα. Πάει ο παλιός ο χρόνος και αν, τέτοιος που ήταν, «του χωρισμού ο πόνος» ούτε καν κοιμάται στην καρδιά, μια νέα αρχή, μια νέα χρονιά, εμπεριέχει πάντα την ελπίδα για κάτι καλύτερο, κάτι φωτεινότερο, κάτι λιγότερο ζοφερό, τέλος πάντων. Ομορφη και η εικόνα της αλλαγής, με τα πυροτεχνήματα επάνω από τη φωτισμένη Ακρόπολη. Θα επανέλθουμε έπειτα από μια σύντομη βόλτα στο εξωτερικό.\n2 Χαμογελαστός και χαρωπός φαίνεται ο Νικολά Σαρκοζί παρέα με τους δοκίμους στη Βρετάνη. Στους Γάλλους, πάντως, δεν έχει απομείνει στάλα χαράς. Το φρόντισε ο ίδιος ο Πρόεδρος στο πρωτοχρονιάτικο διάγγελμά του μιλώντας ξανά και ξανά για το πόσο άσχημη είναι η κρίση, πόσο δύσκολα τα πράγματα. Αλλά γιατί ανησυχούν; Αφού τους το είπε: «Δικό μου καθήκον είναι να σας προστατεύσω». Ερχονται εκλογές και ο φόβος φυλάει τον απερχόμενο, ο Σαρκοζί ξέρει.\n3 «Πιστέψτε στην Αμερική», το σύνθημα του Μιτ Ρόμνεϊ. Ακριβώς από κάτω, ένας τεχνικός σιδερώνει την αμερικανική σημαία ώστε να είναι η σκηνή αψεγάδιαστη προτού ανεβεί σε αυτήν ο υποψήφιος για το Ρεπουμπλικανικό χρίσμα. Οι προκριματικές εκλογές στην Αϊοβα έδωσαν στον Ρόμνεϊ μια πρώτη νίκη. Ηταν όμως ισχνή, εξελέγη με διαφορά οκτώ ψήφων και ο δρόμος είναι πολύ μακρύς. Με άλλα λόγια, ο Ρόμνεϊ κέρδισε, αλλά ο Ομπάμα ήταν αυτός που χαμογέλασε.\n4 Μια σχισμένη - σχισμένη; - γερμανική σημαία κυματίζει έξω από το παλάτι Μπελβιού, την επίσημη κατοικία του γερμανού Προέδρου. Την έστησε διαδηλωτής, ο οποίος προφανώς δεν βλέπει με καθόλου καλό μάτι ούτε το στεγαστικό δάνειο που είχε πάρει ο Κρίστιαν Βουλφ από τη σύζυγο επιχειρηματία φίλου του ούτε την προσπάθειά του να αποτρέψει με απειλές τη δημοσιοποίηση του θέματος. Ακόμη μιλούν στη Γερμανία για «Βουλφγκέιτ». Αλλά σύντομα δεν αποκλείεται να μετονομαστεί σε «Μερκελγκέιτ».\n5 «Εϊ, Ευρώπη, συγγνώμη για τον πρωθυπουργό μου». Το πανό ενός από τους δεκάδες χιλιάδες διαδηλωτές που συγκεντρώθηκαν στο κέντρο της Βουδαπέστης, μπροστά από την Κρατική Οπερα, την ώρα που στο εσωτερικό της ο Πρωθυπουργός Βίκτορ Ορμπάν και οι φίλοι του γιόρταζαν την εφαρμογή του νέου, ανεκδιήγητου ουγγρικού Συντάγματος. Η χώρα χρειάζεται οικονομική βοήθεια από την ΕΕ και το ΔΝΤ. Τα οικονομικού περιεχομένου άρθρα που ενοχλούν πιθανότατα να τα «πειράξει». Τα υπόλοιπα...\n6 Και ας κλείσουμε με την ελληνική πραγματικότητα. Γιατί προτού καν προλάβουν να χωνέψουν από το πρωτοχρονιάτικο τραπέζι, οι πολίτες στήθηκαν στην ουρά για να πληρώσουν ΔΕΗ συν χαράτσι. Ακουσαν επίσης καμιά ογδονταριά φορές πόσο «κρίσιμο» θα είναι (και) το επόμενο διάστημα. Ακουσαν τις νέες προειδοποιήσεις, τις νέες καταγγελίες, έμαθαν για τις νέες ποινικές διώξεις, τις νέες απεργίες. Κατόπιν αυτών, είναι να μη γίνεται έξαλλος κανείς που από σήμερα (ξανα)χαλάει ο καιρός;\nFrance Sarkozy Military\nA technician irons the U.S. flag on the back of the stage before the Iowa Caucus night rally of Republican presidential candidate Mitt Romney in Des Moines\nGerman flag flutters outside Bellevue Castle residence of German president in Berlin\nA man holds up a sign during a protest in central Budapest\nΔΕΗ ΠΛΗΡΩΜΗ ΛΟΓΑΡΙΑΣΜΩΝ